Kun sanat hiipuvat - 10+1 vinkkiä lukemisesta (uudelleen) innostumiseen — #AESTHETIC\nOct 10 Kun sanat hiipuvat - 10+1 vinkkiä lukemisesta (uudelleen) innostumiseen\n"On kovin kiusallista myöntää, ettei ahkeraksi lukijaksi identifioituva ihminen enää pysty keskittymään. Eikä tämä koske vain satojen sivujen pituisia romaaneja. Kun luen uutisia tai pitkiä artikkeleita, huomaan puoli tuntia myöhemmin siirtyneeni välilehdeltä toiselle, artikkelin keskeltä toisen loppuun ja lopulta Facebookin kissavideon kommenttiosioon. Yhä useammin padin näytöllä on New Yorkerin tai UP:n sijasta jokin muotiblogien lyhyistä postauksista ja iltaisin kahden kirjan sijasta kattoamme kohti ojentuu kaksi kalmankalpeaa valoa hohtavaa puhelinta. Lukuvalo on vaihtunut pimeyteen."\nTätähän ei kukaan kirjojen ystävä haluaisi itselleen myöntää. Kuukausi sitten tajusin, etten jaksanut enää lukea. Lukemattomuus oli hiipinyt elämääni varkain. Siinä missä ennen luin kirjan viikossa, oli määrä kahden vuoden ajan hitaasti laskenut päättyen onnettomaan tilanteeseen, jossa romaani tuli päätökseensä keskimäärin reilussa kuukaudessa ja yhä useampi kirja jäi kesken. Laatumedioiden tutkivat artikkelit eivät enää onnistuneet pitämään mielenkiintoani yllä, eivätkä uutissivustot päivittyneet työpäivän ulkopuolella. Hetkinä, joina minulla oli ollut tapana tarttua kirjaan, tartuinkin nyt todennäköisemmin puhelimeen. Pari tuttavaani allekirjoitti havaintoni, mutta harva halusi edes puhua aiheesta sen enempää. Jokin siinä nolottaa: kuinka vaihdoimme klassikot Pinterestin sieviin kuviin?\nUseiden tuhoon tuomittujen, dieettipäätöksiä muistuttavien nyt mä muutun -lupausten romututtua lopullinen herääminen tapahtui kuitenkin vasta tajutessani, etten ollut lukenut yhtäkään kokonaista kirjaa kahteen kuukauteen. Silloin luku-uupumusta ei enää voinut laittaa edes yliopistolla koluttujen teosten piikkiin. Ymmärsin, että tilanteeseen oli tultava muutos.\nMiksi pidän lukemattomuutta niin tärkeänä asiana, että haluan kirjoittaa siitä pitkähkön artikkelin? Minulle lukeminen on aina ollut keino nauttia, rentoutua, paeta ja inspiroitua. Mitä enemmän luen, sitä enemmän kirjoitan. Lukeminen on tärkeässä roolissa koko elämänkaartani ajatellen. Muistot ja koetut elämänvaiheet ovat liitoksissa kirjoihin, joita luin kyseisenä aikana, ja varsinkin monet rakkaimmista lapsuusmuistoistani liittyvät juuri lukemiseen ja tarinoihin.\nLukemattomuus ei ole minulle vain henkilökohtainen asia. Uskon tutkimuksiin, joiden mukaan kaunokirjallisuuden lukeminen lisää keskittymiskykyä ja empaattisuutta, virkistää aivoja ja hidastaa täten esimerkiksi muistisairauksien etenemistä, parantaa parisuhteita ja vähentää stressiä. Lukeminen on äärimmäisen arvokas taito myös maailman ymmärtämisen kannalta. Se avaa oven toisiin maailmoihin, mahdollistaa vieraiden kulttuurien ja kadonneiden aikakausien ymmärtämisen sekä ruokkii mielikuvitusta. Uskon myös näkemykseen, jonka mukaan perheen yhteinen lukuharrastus viitoittaa lasten elämää enemmän kuin vanhempien tulotaso, ja että kodin kirjojen määrä selittää lasten koulumenestystä enemmän kuin pihalla olevien autojen määrä.\nTeknologian kehittyminen ja median muutos ovat lisänneet päivittäin vastaanottamamme informaation määrää valtavasti. Kun informaatioähky yhdistetään vielä työ- ja koulumaailman kasvaviin paineisiin, ei ole ihme että aivot uupuvat eikä maailman tapahtumien seuraaminen tai lukeminen kiinnosta. Kuinka helppoa ja helpottavaa onkaan pitkän työ- tai koulupäivän jälkeen avata televisio, maratoonata Netflixiä tai selata sosiaalisen median kuvavirtaa! Tämä toistuva todellisuuspakoiseen hyvän mielen kuplaan käpertyminen ei kuitenkaan ole aivan ongelmatonta, ainakaan pitkällä aikavälillä.\nNeil Postman esitti jo vuonna 1985 julkaistussa kirjassaan Amusing Ourselves to Death, että median muutokset vaikuttavat yhteiskuntiin. Postmanin mukaan television - saati internetin - aikakaudella ihmiset odottavat yhä nopeampia ärsykkeitä. Tämä puolestaan johtaa siihen, ettei meillä ole enää samanlaista mielenkiintoa paneutua esimerkiksi yhteiskunnallisiin kysymyksiin: ne kun vaatisivat kykyä paneutua niihin pitkäjänteisesti. Kun kyky ja kiinnostus perehtyä asioihin katoaa, ihmiset tulevat vaihtaneeksi kansalaisoikeutensa kuluttamiseen ja viihteeseen. Oli Postmanin teoriasta mitä mieltä tahansa, suomalaistenkin äänestysaktiivisuus puhuu karua kieltään.\nSiksi olen erityisen huolissani huomatessani, että kysymys on kaltaistani keskittymiskyvytöntä yksilöä laajemmasta ongelmasta. Nykyään suomalaisesta peruskoulusta valmistuu joka vuosi tuhansia nuoria, jotka lukevat niin huonosti, etteivät he ymmärrä yksinkertaisia lauseita tai selviä kielellisesti arkisistakaan tilanteista. Pitkiä tekstejä nämä nuoret eivät jaksa lukea, tai jos jaksavatkin, mitään ei jää muistiin. Ongelma koskee erityisesti poikia: joka neljäs peruskoulun päättävä poika kirjoittaa heikosti, kun taas tytöillä luku on joka seitsemästoista.\nYhtenä olennaisena syynä lukutaidon rappeutumiseen on juuri lukemisen väheneminen. Jopa kolmasosa nuorista ei lue omalla ajallaan enää ollenkaan, ja pojista peräti puolet ei lue lainkaan. Samaan aikaan kirjoittamisestakin on tullut vaikeaa. Lukutaidon taso on heikentynyt ennen kaikkea huono-osaisimpien perheiden lapsilla, kun taas hyväosaisissa perheissä lukutaidon taso on pysynyt yleensä erinomaisena.\nToisin sanoen lukemattomuus voi korreloida heikon luku- ja kirjoitustaidon kanssa, joka puolestaan voi heikentää jo varhaisessa vaiheessa nuoren mahdollisuuksia siirtyä haluamiinsa jatko-opintoihin. Myös tie työelämään vaikeutuu sitä mukaa, mitä heikompi luku- ja kirjoitustaito on. Viime päivinä on esimerkiksi kohistu tutkimuksesta jossa selvisi, että yhdeksäsluokkalaisista pojista joka viides ei kyennyt laatimaan sellaista työhakemusta, jolla voisi päästä edes haastatteluun. Tyttöjen vastaava luku oli joka 27:s.\nMutta ennen kuin kukaan alkaa syyttää laiskaa nykynuorisoa on hyvä huomata, että myös sadattuhannet aikuiset kärsivät heikosta lukutaidosta. Ongelma ei ole myöskään yksin digiaikaan siirtyneessä koulumaailmassa. Kuten moni muukin asia, lukemisen malli lähtee ensisijaisesti kotoa. Ja juuri siellä lapsille luetaan vähemmän kuin ennen.\nKoska en siis selkeästi ole ongelmani kanssa yksin, jaan nyt muutamia vinkkejä lukemisen aktivoimiseen. Olit sitten kaltaiseni hiipuva lukija tai vasta lukemisesta ajatuksen tasolla kiinnostunut kokeilija, nämä minun ja muiden hyviksi huomaavat vinkit voivat olla avain (takaisin) tarinoiden maailmaan:\n1. Unohda tekosyyt. Esimerkiksi rahalla ei ole mitään tekemistä lukemisen kanssa. Kirjastokortti ei maksa mitään, antikvariaatit ovat upeita aarreluolia ja alennusmyynneistä löytää vaikka ja mitä. Myös aikaa lukemiselle löytyy, kunhan sitä vain haluaa järjestää (jos tämä on perisyntisi, katso suoraan kohdat 7. ja 8.).\n2. Jos ei ole koskaan innostunut lukemisesta, syynä voi olla se, ettei ole löytänyt itselleen sopivaa kirjallisuutta. Kokeile siis rohkeasti erilaisia kirjoja, sarjakuvia, tyylejä ja aiheita.\n3. Jos tuntuu, että vain yksi juttu kolahtaa ja uusien lajien kokeileminen päättyy toistuvasti fiaskoon, siinäkään ei ole mitään pahaa. Voit aivan hyvin pitäytyä niissä aiheissa, joista pidät. Kaikkien ei tarvitse rakastaa kotimaisia klassikoita tai innostua Nobel-ehdokkaista. Yhtä lailla arvokasta on lukea dekkareita, urheilukirjoja, scifiä tai chick litiä. Tärkeintä on, että jatkat lukemista.\n4. Mitä enemmän lukee, sen helpommin se sujuu. Aivot oppivat ja mukautuvat sen mukaan, kuinka niitä käyttää. Älä kuitenkaan odota heti ihmeitä, vaan anna muutokselle aikaa. Kun lukee vaikka se välillä tuntuisikin pakkopullalta, alkavat aivot vähitellen tottua lukemiseen ja keskittyminen helpottuu. Ja se, että keskittyminen tuntuu ensi alkuun vaikealta, on vain entistä tärkeämpi syy lukea lisää.\n5. Keskittymisessä auttaa, kun laittaa kännykän pois lähettyviltä. Laitteista ja ohjelmista ei tarvitse luopua kokonaan, mutta monella olisi karsimisen varaa. Itse latasin vastikään puhelimeeni Moment –nimisen sovelluksen, joka seuraa kännykän käyttöäni. Kuinka monta tuntia olisinkaan ehtinyt lukea, jos en olisi roikkunut netissä 3 tuntia 55 minuuttia ja vilkaissut puhelinta lähes sataa kertaa päivän aikana?\n6. Jos 300 sivuinen romaani tuntuu ylitsepääsemättömältä, kokeile runoja ja novelleja. Lyhytkin teksti voi sulkea sisäänsä kokonaisen tarinan ja valtavan tunneskaalan.\n7. Raivaa tietoisesti tilaa lukemiselle ja tee siitä säännöllinen rutiini. Voisitko sittenkin sulkea television ja käyttää saman ajan lukemiseen? Ehtisitkö lukea bussimatkalla tai olisiko sopivin hetki sittenkin ennen nukkumaanmenoa? Joillekin toimii myös aikataulun määritteleminen, toisille deadlinet taas näyttäytyvät päinvastoin lamaannuttavina ja ahdistavina. Kokeile, mikä juuri sinulle toimii parhaiten ja pidä siitä kiinni.\n8. Kokeile e-kirjaa tai äänikirjoja. Niitä saa nykyään kirjastoistakin. Jälkimmäisiä voi myös kuunnella missä ja milloin tahansa, esimerkiksi työ- ja koulumatkoilla tai illalla vuoteessa. Suosittuja ostospaikkoja ovat muun muassa StoryTel, BookBeat ja Supla.\n9. Tee lukemisesta sosiaalista. Minulle lukeminen on yksityinen nautinto, mutta monet haluavat jakaa lukukokemuksensa toisten kanssa. Silloin kannattaa hyödyntää lukevia ystäviä, kirjablogeja, Facebook-ryhmiä ja lukupiirejä. Voit myös perustaa oman kirjakerhon tai lukea tietyn kirjan ja keskustella siitä jonkun tuttavan kanssa. Jo lukuprojektin aikana edistymisestä ja aiheista keskustelu voi olla tärkeä motivaattori.\n10. Älä luovuta. Aivan kuten monet muutkin asiat, joskus lukeminen tuntuu vaikealta ja uuvuttavalta. Yritä silti jatkaa. Mutta jos jokin kirja vain tökkii kappale toisensa jälkeen, siirry seuraavaan. Niitä arvostelumenestyksiäkään ei ole mikään pakko kahlata väkisin läpi. Elämä on liian lyhyt huonojen kirjojen lukemiseen.\nViimeisenä vinkkinä haluan sanoa, että älä väheksy mitään lukemista. Tärkeitä, ajatuksia herättäviä tarinoita on kaikkialla, kaikissa muodoissa: viime aikoina olen esimerkiksi liikuttunut valtavasti uusimmassa Trendissä julkaistusta Ilmari Pohjolan haastattelusta ja Kodin Kuvalehden Ihmiset-sarjan henkilökuvista. Näissäkin tarinoissa on uskomatonta kauneutta ja voimaa. Toistan: tärkeintä on, että lukee.\nOma aktivoitumisprojektini on lähtenyt jo varsin mukavasti käyntiin. Olen virkeämpi, inspiroituneempi ja innostuneempi. Odotan, kuinka kesken olevat tarinat etenevät sen sijaan, että odottaisin ventovieraiden ihmisten uusia instakuvia tai blogipostauksia. Plussaa on ehdottomasti myös se, että erilainen elektroniikan käyttö ja somessa notkuminen ovat vähentyneet. Työnikään puolesta en voi luopua niistä täysin eikä Iphoneni tule vaihtumaan vanhaan sovelluksettomaan versioon, mutta olen jatkuvasti motivoituneempi laittamaan puhelimen syrjään ja valitsemaan vuoteeseeni parempaa seuraa.\nAivan kuten vanhoina hyvinä aikoina, yöpöydälläni on nyt taas kolme kirjaa: Aila Meriluodon runoja, F.H. Burnettin The Secret Garden ja antikvariaattilöytö, Anne de Courcyn 1939 – The Last Season. Sillä ei ole väliä, missä tahdissa ja järjestyksessä kirjat etenevät, kunhan etenevät.\nTärkeintä, että sanat alkavat taas kulkea.\nOnko sinulla lisää vinkkejä lukemisesta innostumiseen?\nlukeminen, kirjallisuus, runous\nOct 2 Manifestien manifesti


Päiväkodit ja koronavirus: Li Andersson ohjeistaa vanhempia\nPäivähoidosta sotku: Li Anderssonilta yksiselitteinen ohje lasten vanhemmille\nLinjaus on herättänyt kysymyksen siitä, ketkä tarkalleen ottaen saavat viedä lapsensa päiväkotiin ja koskeeko oikeus vain yhteiskunnan kannalta kriittisillä aloilla työskenteleviä.\nPääministeri Sanna Marin kertoo tulevista poikkeusoloista.\n17.03.2020 klo 10:35\nHallituksen linjaus päiväkotien aukiolosta on herättänyt paljon keskustelua lasten vanhempien keskuudessa.\nHallitus linjasi maanantaina muiden koronaviruksen torjuntaan liittyvien toimien yhteydessä, että varhaiskasvatuksen toimintayksiköt ja niiden yhteydessä järjestettävä esiopetus pidetään toiminnassa. Näin turvataan yhteiskunnan toiminnan kannalta kriittisten alojen henkilöstön lasten pääsy varhaiskasvatukseen ja mahdollistetaan vanhemmille työssäkäynti. Valtioneuvosto linjasi, että ne vanhemmat ja huoltajat, joiden on mahdollista järjestää lapsen hoito kotona, menettelevät niin.\nLinjaus on herättänyt kysymyksen siitä, ketkä tarkalleen ottaen saavat viedä lapsensa päiväkotiin ja koskeeko oikeus vain yhteiskunnan kannalta kriittisillä aloilla työskenteleviä ja ketkä työskentelevät kriittisillä aloilla. Myös kunnat ovat tulkinneet linjausta eri tavoin. Helsingin Sanomien mukaan joissakin kunnissa on esimerkiksi päiväkodista kyselty lasten vanhemmilta heidän ammattejaan.\nOpetusministeri Li Andersson (vas) selvensi hallituksen linjausta Twitterissä tiistaina aamupäivällä.\n– Vielä kerran varhaiskasvatuksesta: Ne, jotka voivat hoitaa lapset kotona, suositellaan hoitavan lapset kotona. Jos ei voi, niin voi vapaasti viedä lapset varhaiskasvatukseen, olivat vanhemmat tai toinen vanhempi kriittisillä aloilla tai ei.\nAndersson kertoo Twitterissä, että hallituksen linjaus ei ole maanantaista muuttunut, mutta hän katsoi tarpeelliseksi täsmentää asiaa, koska osa kunnista on tulkinnut asiaa toisin.\nOpetusministeri Li Andersson. Lauri Nurmi\nSuomen koulut sulkeutuvat, Vantaalla opettajat on käsketty töihin kouluun – miksi?


Tervetuloa Nallikariin! Camping, caravan & teltat - Nallikari Holiday Village - Oulu\nMajoitusinfo caravan- ja telttapaikat\nHUOM! Alla oleva info koskee ainoastaan varauksia campingiin (caravan- & telttapaikat)\nPERUUTUSEHDOT CARAVAN- JA TELTTAPAIKOILLE\nIlmainen peruutus tuloa edeltävänä päivänä klo 16 saakka. Tämän jälkeen peruutusmaksuna veloitetaan ensimmäisen yön hinta. Varausta voi muokata saapumiseen asti, jonka jälkeen varaus tulee maksaa\nkokonaisuudessaan. Mikäli varaus päätetään varattua/maksettua aiemmin, käyttämättömiä öitä ei hyvitetä.\nSisäänkirjautua voi tulopäivänä mihin aikaan tahansa, mikäli paikkoja on vapaana. Matkailuajoneuvo- ja telttapaikan luovutus on klo 15 mennessä. Ilmoitattehan ennakkoon, mikäli olette saapumassa aukioloaikojen ulkopuolella.\nSAAPUMINEN KLO 18 JÄLKEEN / AUKIOLOAIKOJEN ULKOPUOLELLA\n✓ Vahvistamattomat varaukset pidetään varattuna klo 18 saakka tulopäivänä.\n✓ Ennakkoon maksetut ja maksukortilla vahvistetut varaukset pidetään varattuina sulkemisaikaan saakka.\n✓ Mikäli myöhään saapumista ei ole ilmoitettu ennakkoon, varaus perutaan vastaanoton sulkeutuessa.\n✓ Veloitamme peruutusehtojen mukaiset peruutusmaksut.\nPidätämme oikeuden testata kortin toimivuus ennen saapumista varmentamalla kortilta katevarauksena ensimmäisen yön majoitusmaksu.\n✓ Turvavälien vuoksi sivuteltat/markiisit/niitä vastaavat eivät ole sallittuja kaikilla caravan-paikoilla (= Paikka matkailuautolla).\n✓ Jos olette varanneet useamman paikan samalla varauksella, huomioittehan ettei vierekkäisiä paikkoja vahvisteta ennakkoon. Myöskään tiettyä paikkanumeroa ei voi valita ennakkoon, vaan paikka valitaan saapuessa vapaana olevista.\nCKE-kortti tarjoaa alennuksia ja etuja, joten suosittelemme sen hankkimista kaikille asiakkaille. Lisätietoja kortista löydät camping.fi. Sisäänkirjautumisen nopeuttamiseksi hankithan kortin valmiiksi camping.fi sivustolta.\nSähköauton lataus on sallittua ainoastaan virallisilla sähköauton latauspisteillä. Lisätietoja latauksesta.\nLEMMIKIT OVAT SALLITTUJA CAMPING-ALUEELLA\nEthän jätä lemmikkiäsi kuitenkaan yksin, ja pidä lemmikkisi aina kiinni kytkettynä. Yleisen viihtyvyyden vuoksi siivoathan lemmikkisi jätökset. Tarvittaessa saat ilmaisen kakkapussin vastaanotosta! Lisää infoa lemmikkien kanssa majoittumiseen löydät täältä.\n✓ Mikäli asiakas ei noudata henkilökunnan antamia ohjeistuksia, tai aiheuttaa häiriötä muille asiakkaille, Nallikari Lomakylällä on oikeus päättää varaus ja poistaa asiakas alueelta.\n✓ Varausehtojen noudattamatta jättäminen johtaa aina varauksen välittömään päättämiseen.\n✓ Securitas vartijan numeron löydätte teille saapuessa annettavasta infolapusta, sekä huoltorakennusten ilmoitustauluilta. Yleinen hätänumero on 112.


Catz kaatoi Vega 1/Liepajan ja varmisti paikan välieriin\nLatvia-Estonia Liigassa vahvoja näytteitä antanut Catz matkasi täksi viikonlopuksi Liepajaan, jossa sitä vastaan asettui sarjan toista välieräpaikkaa metsästävä Vega 1. Lappeenrannan otteluissa tiukasti kampoihin laittanut emäntäjoukkue ei pystynyt tällä kertaa estämään Catzin menoa missään vaiheessa, vaan kissat juoksivat lopulta varsin selvään voittoon lukemin 53-69 (20-35). Tämä tarkoitti käytännössä sitä, että Catz otti kiinnityksen suoraan jatkopaikkaan ja välttää näin kahden lisäottelun tuoman rasituksen kevään otteluruuhkassa.\nKoska ottelusta ei ollut kuvamateriaalia, eikä tulospalvelukaan toiminut odotetulla tavalla, on kenttätapahtumista mahdotonta kirjoittaa sen kattavampaa raporttia. Ohessa kuitenkin tärkeimmät, eli tyytyväisen Catz-valmentajan Mika Haakanan mietteet.\n- Tosi iso voitto ja loistava peli, ehkä jopa kauden paras esitys meiltä kauden tärkeimpään paikkaan. Kurinalaista tekemistä molemmissa päissä kenttää. Liepajalla ei ollut ehkä kaikkein paras heittopäivä, mutta puolustimme silti erittäin hyvin emmekä päästäneet heitä kunnon paikkoihin. Olisimme voineet paremmalla viimeistelyllä johtaa puoliaikaan mennessä enemmänkin. Ottelu oli muutenkin kaikin puolin hyvää ja viihdyttävää koripalloa.\nValencia McFarland 36:39 16 p 1 lp 4 s 1 r\nCamilla Grönberg 24:56 8 p 3 lp 1 s\nMiina Lapila 0:54 1 lp\nVeera Pirttinen 22:29 5 p 3 lp 3 s 1 r\nLotta Hämäläinen 2:00 1 lp 1 s\nHeta Äijänen 11:22 2 lp 1 r\nLena Reshetko (C) 34:54 18 p 6 lp 1 r\nSamarie Walker 31:58 7 p 6 lp 3 s 2 r\nChandrea Jones 34:59 15 p 7 lp 2 s 2 r


SYNTAXERROR: Shopping fail\nLähettänyt Pokspoks klo 23.27\nMörkö 22. helmikuuta 2010 klo 19.22\nAina voi ostaa a) ja palauttaa, tai (oma suosikkini) b) ostaa luottokortilla. Silloin ei tarvitse antaa kaupantädille (tai -sedälle) rahaa, ja sit se on (vähänniinkuin) ilmaista!\nMörkö 22. helmikuuta 2010 klo 19.24\nJa sitten voi ensikuussa pohtia sitä, ettei oikeastaan olisi ollut rahaa.\nMutta kun ostos ja köyhyys eivät tapahdu yhtäaikaa, ei pieni mieli assosioi niitä saman tapahtuman kääntöpuoliksi, eikä ongelmaa ole.\nPokspoks 23. helmikuuta 2010 klo 8.32\nOi Mörkö, olen selkeästi ollut liian vastuullinen, enkä tarpeeksi perehtynyt luottokorttiostosten metafysiikkaan. Vingutivingu, hyökkään siis seuraavaan liikkeeseen sokaisevan kiiltävä Visa kilpenäni!


Vuoden 2011 trendit kosmetiikassa | Miten niin liikaa?\nMonet ovat kirjoitelleet blogipostauksia omista löydöistään kosmetiikan saralta, mutta minä lähdin hieman suuremmilla linjoilla omaan 2011-koontipostaukseeni. Ajattelin kasata tähän viime vuoden trendit niin kosmetiikan kuin puheenaiheidenkin saralta ja lisätä oman kokemukseni jokaiseen trendialueeseen. Näitä ei ole mitenkään tarkasti ryhmitelty eri osioiden alle, kunhan listaan ja nostan esille asioita jotka ainakin minulle ovat näyttäytyneet merkittävinä kauneushoidollisina tapauksina vuonna 2011.\n1. Fake it: rakennekynnet, ripsipidennykset ja itseruskettava. Rakennekynsiä ja tekoripsiä tarjoavia salonkeja on tupsahdellut katukuvaan kuin sieniä sateella, ja moni on hankkinut myös omaksi geeli- tai akryylisetin. Moni kynsilakkamerkki on julkaissut UV-lakkoja, jotka siis kovetetaan UV-valon alla kuten rakennekynnet mutta konsepti on silti ”kevyempi”. Ripsipidennyksiä on näkynyt usealla bloggarilla ja myös itseruskettavien vertailuja oli blogimaailmassa mielestäni enemmän kuin aiemmin. Auringon haitalliset vaikutukset puhuttivat mm. Karkkipäivä-blogissa.\nItselläni oli rakennekynnet vielä kesällä, mutta sitten luovuin niistä rahatilanteeni takia. Rakennekynsien jälkeen olen innostunut kynsilakoista, joskin haluan pitää koristelut simppeleinä ja nopeina tehdä. Aloin ensimmäistä kertaa käyttää aktiivisemmin aurinkosuojaa, mutta en toisaalta stressannut asiasta liikaa. SPF15 is fine. Nykyään myös tarkistan, että meikkivoiteessa on aurinkosuoja mukana.\n2. Naturally Yours: luonnonkosmetiikka. Suomestakin alkaa olla saatavilla montaa eri luonnonkosmetiikkasarjaa, perus-Hauschkan lisäksi myös uudempia tuttavuuksia kuten Madaraa, Benecosia, Sanctumia… Ruohonjuuri on tullut monelle kosmetiikkablogien seuraajalle tutuksi, samoin kuin ulkomainen nettikauppa iHerb.com josta saa tilattua kosmetiikan lisäksi vaikka lattianpesuaineen luonnonmukaisena. Perinteisessä, synteettisiin ainesosiin perustuvassa kosmetiikassa kuluttajia on alkanut epäilyttää ainesosien vaikutus ihoon: monen iho oireilee ja luonnonkosmetiikasta saattaa löytyä apu. Luonnonkosmetiikka elää nyt todellista buumia ja kuluttajien inci-tietoisuus on kasvanut hurjasti.\nTutuistuin vuonna 2011 luonnonkosmetiikkaan ennen kaikkea Lily Lolon mineraalipohjan kautta. Pohja on edelleen suosikkini, joskin näin talvella ihoni kuivuu liikaa jauhemaisen mineraalipohjan käytöstä. Ostin Madaran puhdistusvaahdon ja rakastuin ikihyviksi, ja jatkoin siirtymällä BeSave!:n shampooseen josta myös tykkään kovasti. Vuonna 2012 haluaisin mineraalimeikkien saralta kokeilla Meow Cosmeticsin meikkipohjaa.\n3. Sponsored by: blogilahjukset, testituotteet ja blogiyhteistyö. Myös kosmetiikkablogit on alettu tunnistaa markkinoinnin piirissä ja yhä useammalle bloggaajalle tupsahtaa harva se päivä lahjuksia postiluukusta. Blogimiitin saama suosio sponsoreiden keskuudessa yllätti jopa järjestäjät itse. Ostolakossa-blogissa jouduttiin jopa miettimään, mitä sanaa pitäisi näistä ilmaiseksi testiin saaduista tuotteista käyttää.\nMinä en ole (vielä?) saanut testattavaksi yhden ainoaa tuotetta, mutta se johtunee blogini nuoresta iästä ja (vielä?) suhteellisen vähäisestä lukijamäärästä. Mielestäni blogilahjukset ovat hyviä, mikäli niiden saajalta ei edellytetä positiivista arviota tai niiden saaja ei itse koe olevansa kiitollisuuden velassa lahjan lähettäjälle arvioidessaan tuotetta. Maahantuojien ja yritysten suorittama sponsorointi voi oikein tehtynä olla hyväksi, sillä niin kuluttajat saavat ”ihan oikean ihmisen” arvion tuotteesta ja löytävät tuotteita joita eivät muuten hyllyltä poimisi mukaan. Pieleen menee, mikäli tuotetta perusteettomasti kehutaan tai haukutaan tai blogista tulee pelkkä mainoskavalkadi.\n4. Found it on Ebay: nettiostaminen. Suomen kosmetiikkatarjonta on auttamattoman pieni todelliselle kosmetiikkanarkkarille ja HG-tuotteita (Holy Grail) metsästetään ulkomaisista nettikaupoista. UDPP, Shadow Insurance, Naked ja muut erikoisemmat tuotteet on tilattava ulkomailta, Suomesta niitä ei löydy. Netistä tilatessa voi säästää myös pitkän pennin, sillä kosmetiikka on Suomessa verrattain hinnakasta (esim. Ecotoolsit saa iHerbistä huomattavan edullisesti). Moni aktiivinen bloggaaja käyttää nettikauppoja sujuvasti ja on varmasti innostanut myös lukijakuntaansa internetin tavarataloihin ostoksille. Nea ja Sanni ovat molemmat antaneet hyvät ohjeet nettikaupoissa shoppailuun.\nTilasin vuonna 2011 todella paljon kosmetiikkaa netistä. Tutuksi tulivat niin halpismerkit kuten NYX ja e.l.f. sekä keskihintaiset Urban Decay ja Tarte. Ebayn ihmemaassa saan käydä vain rajoitetusti, sieltä löytyy kosmetiikan lisäksi kaikkea muutakin ihanaa. Ostin kuitenkin kosmetiikkaa myös Suomesta, mutta kuitenkin yleensä vain alennuksella. Menetin sieluni MACille ja Inglotille ja niiden hankinta on tällä hetkellä mahdollista ainoastaan Suomesta.\n5. Vuoden 2011 väri: punainen. Monelta merkiltä ilmestyi punaiseen perustuva kokoelma, esimerkiksi IsaDoralta jouluksi. Dior panosti siniseen, mutta oman tuntumani mukaan muilla merkeillä oli huomattavan paljon punaista väriä uusissa lanseerauksissaan: etenkin huulet olivat vuonna 2011 punaistakin punaisemmat. Myös blogeissa nähtiin ihanan raikkaita, punaisia huulimeikkejä paljon.\nHairahdin ensi kertaa punaisiin puniin L’orealin Perfect Redin myötä ja sittemmin tuli tilailtua NYXiltä useitakin eri sävyisiä, mutta kuitenkin punaisia huulituotteita. Juuri ennen joulua sain käsiini myös Sen Ainoan Oikean Punaisen, eli MACin Ruby Woon… Se on täydellinen. Kaikkien kehujen arvoinen, ehdottomasti. Stay tuned.\nMonta tärkeää aihealuetta jäi tämän lyhyen listaukseni ulkopuolelle, mutta tässä ovat ne trendit jotka ovat olleet samanaikaisesti suuren yleisön hittejä ja vaikuttaneet jollakin tapaa myös minuun kosmetiikan käyttäjänä ja kuluttajana. Blogeissa on puhuttanut moni muukin asia joista olisin tässä halunnut mainita, esimerkiksi kosmetiikan hintakatto ja rahan käyttö muutenkin, sekä monen bloggaajan innostus koskien hiusten laittoa.\nJäikö jotain olennaista puuttumaan? Kerro se kommenteissa! 🙂\nVuodelle 2012 toivon omaan kosmetiikan käyttööni…\nJotain rajaa. Jäänkin ainakin kuukauden mittaiselle ostotauolle, ainakin värikosmetiikan osalta. Nyt on tullut haalittua paljon erilaisia luomivärejä ja muita, enkä silti ole puoliakaan täällä blogin puolella esitellyt.\nNäillä mennään. Hyvää uutta vuotta 2012 kaikille 🙂\n2.1.2012 at 18:01\nOlipas hyvä idea tehdä tällainen postaus 🙂\n2.1.2012 at 18:07\nSamaa mieltä olen minäkin, tosi hyvä kirjoitus!\n2.1.2012 at 18:08\njotenkin alkaa olla yleisä lukija väsymystä noihin eniten ilmaista lahjusta saaviin blogeihin, ei oikein jaksa lukea kun kaikkea hehkutetaan, ei se kaikki ilmainen nyt niin hyvää voi olla vaikka se ilmaista onkin, no kukapa sitä purisi kättä joka lahjuksia jakaa.\n2.1.2012 at 18:25\n2.1.2012 at 21:06\nKiva kun tykkäsitte! Tätä oli hauskaa, joskin pitkällistä tehdä 🙂 Jouduin suorittamaan karsintaa aika paljon. Olisin halunnut listata lisäksi vuoden THE tuotteet, mutta jätin sen ulkopuolelle ettei tulisi liian sekava kirjoitus.\nAnonyymi: niinhän se on, että blogilahjukset myös kasaantuvat niille suosituimmille blogeille. Mainostajienkaan kannalta en näe siinä mitään järkeä, sillä yksi bloggaaja tuskin ehtii kaikista saamistaan tuotteista laittaa edes pientä kommenttia. Toisaalta näen hyvänä, että yksi bloggaaja testaa monta tuotetta: näin testaaja itse kehittyy arvioimaan tuotteita paremmin, ja pystyy kriittisemmin sanomaan mikäli sanottavaa on. Niillä jotka harvemmin saavat blogilahjuksia saattaa olla vielä painetta kehua niitä ”ihan ok”-tuotteitakin. Arvostan eniten niitä bloggaajia, jotka julkaisevat blogissaan myös negatiivisia arvioita (”tämä ei toiminut yhtään!”), kuin että julkaisisivat vain niistä tuotteista arviot joista ovat tykänneet. Onneksi vasta yhden blogin olen huomannut muuttuneen mainoskanavaksi, sitä en siis enää seuraakaan.\nNämä ovat hankalia asioita ja tavallaan vähän pelkäänkin sitä, jos minulle joskus jotain tuotteita lähetetään. En haluaisi joutua tasapainoilemaan blogin pitämisessä, tämä kun on minulle vain hauska harrastus.


Kahvakuulaurheilu.net • katso viestiketjua - Kahden käden heilurista kysymys (etenkin naisille!)\nTänään on La Joulu 05, 2020 8:17 am\nKahden käden heilurista kysymys (etenkin naisille!)\nViestin otsikko: Kahden käden heilurista kysymys (etenkin naisille!)\nLähetetty: Ti Marras 15, 2011 9:04 pm\nLiittynyt: Ke Marras 02, 2011 7:03 am\nHeippahei. Etsiskelin foorumilta vastausta haulla kysymyksiini mutten löytänyt. Korjatkaa joku jos tästä on keskustelu muussa ketjussa!\nOlen siis aloittanut ohjatun kuulailun tuossa kolmisen kuukautta sitten. Kerran viikossa tulee käytyä tunnilla ja pari kertaa viikossa yritän itsekseni kuulaa heiluttaa. Tämä on oikeastaan ensimmäinen lihaskuntolaji jota harrastan, ennen olen harrastanut vain kestävyyslajeja. Eli voimailusta sinänsä ei mitään käsitystä, salilla olen käynyt aikuisiässä kerran\nMutta siis. Eniten mietityttää kuulailun tekniset seikat. Meillä on niin iso porukka tunneilla että henk.koht. ohjausta ei juurikaan ehdi saada. Olen miettinyt että josko tämä innostus nyt säilyy kuten näyttää, että hankkiutuisin johonkin tekniikkakoulutukseen kauemmaksi, kun täällä ei oikein ole noissa kursseissa valinnanvaraa. Teen nyt kasin kuulalla ja jotenkin tuntuu että en kyllä uskalla siirtyä painavampiin ennen kuin tiedän että teen liikkeet oikein. Selkäni ei ole maailman vahvimmassa kunnossa.\nLiike joka alusta asti on eniten askarruttanut on niinkin eksoottinen kuin kahden käden heiluri. Jostain syystä asento tuntuu aina valuvan mulla niin että hartiat on sisäänpäin kääntyneinä, ryhti menee huonoksi ja liike vain tuntuu ylipäätään hankalalta ja töksähtelevältä. Muilla se näyttää jotenkin sulavammalta. En oikein tiedä mistä lähtisin hakemaan ratkaisua. Että pitäisikö haara-asento olla jotenkin leveämpi tai jotain.\nJostain syystä tuntuu että nimenomaan tässä liikkeessä tissit ovat tiellä :D Tätä on hankala selittää. Olen katsellut videoita ja ylipäätään naiset kyllä näyttävät siltä että ei ne tissit ole liikkeen tiellä. Musta taas tuntuu että ne on! Olen muuten normaalivartaloinen mutta rintoja on suotu vähän keskivertoa enemmän, mutta eihän se nyt hyvänen aika voi tisseistä kiinni olla Eli varmaan mun asento on jotenkin perustavanlaatuisesti väärä? Tuntuu, että kun oikaisen selän oikein suoraksi ja hartiat taakse, niin kuulalla ei ole tilaa heilua. Siis ihan kuin mun kädet olisivat liian lyhyet No joo, hankala selittää.\nTunneilla en ole saanut tähän hyödyllisiä neuvoja, siellä on niin paljon porukkaakin ettei ohjaaja oikein ehdi neuvoa. Ja ei tätä tissiasiaa kyllä ole ihan ensimmäiseksi tullut mieleen siellä kysyä....mutta jos joku osaa täällä heittää jotain, niin kiva\nViestin otsikko: Re: Kahden käden heilurista kysymys (etenkin naisille!)\nLähetetty: Ke Marras 16, 2011 8:07 am\nNyt ihan heittelen ajatuksia vaan ilmoille:\nVoisko sua auttaa sellanen, että ylös tullessa vedät käsiä koukkuun ja kuulaa lähemmäs rintaa? Silloin sun kädet leviäis sivulle päin jättäen enemmän tilaa rinnoille.\nNoin niinku kaikenkaikkiaan epäsulavia heilureita on mun mielestä niillä ihmisillä jotka lähtee itse viemään selän kanssa kuulaa alas, eivätkä malta odottaa sitä että kuula vie heidät mukanaan (erityisen usein tosi pienillä kuulilla tekevillä).\nVielä jos sulla on sitä selkävaivaa niin tekisin alkuun aina niin että pitäisin heilurin matalana ja selän asennon hyvänä ja sit kun se lihaskontrolli siellä on jo haettuna niin pikkuhiljaa lähtisin vasta nostamaan heiluria ylemmäs.\nLähetetty: Ke Marras 16, 2011 10:13 am\nKannattaa keskittyä siihen että hartiat ovat takana, selkä suorana, vatsa tiukkana.\nHeiluriliike voi olla ihan pientä, pääasia että se pienikin liike on hallittu. (eli niin pienestä heilurista kannattaa aloittaa ettei käsivarsien/kyynerpäiden ei edes tarvitse irrota kropasta)\nLähetetty: Ke Marras 16, 2011 11:26 am\nOnko sulla jhnn heilurissa kädet ihan suorina?Entä teetkö heilurin kovin ylös?\nNää kaks tekijää aika usein näkyy alussa ja helposti tällöin ne hartiat nousee samalla korviin ja olkapäät tulee eteen. Samalla myös usein hirveästi jarrutetaan sitä kuulanliikettä käsillä kun se tulee alaspäin.\nKai voisit ohjaajalta kysyä tunnin jälkeen paria vinkkiä, vaikka pala kerrallaan per kerta?Ei kait niin kiireinen vetäjä voi olla?\nLähetetty: Ke Marras 16, 2011 12:21 pm\nTuntuu, että kun oikaisen selän oikein suoraksi ja hartiat taakse, niin kuulalla ei ole tilaa heilua. Siis ihan kuin mun kädet olisivat liian lyhyet\nHmmm... Mulle sanotaan usein, että mulla on niin lyhyet kädet etten yltä päätäni raapimaan ja jotkut ovat väittäneet rintojakin isoiksi, mutta tissit ovat edessä ja kädet sivuilla, eli kyllä ne pitäis saada sovussa toimimaan.\nKokeile ottaa kuulasta kiinni ja seisoa suorana (haara-asennon leveydellä ei ole niin väliä) ja oikein rinta rottingilla ja lähde lantiolla tekemään liikettä. Kuten Anzu sanoi, liikkeen ei tarvitse olla iso, mutta muista pitää core tiukkana ja hyvä ryhti siellä tissien takana. Teet heilurin sen korkuisena kun se sinulle sopii. Itse teen yleensä navan tai rinnan korkeudelle.\nHeiluri täytyy saada toimimaan, että pystyy tekemään muita liikkeitä oikein...\nLaita tuntemuksia kun olet tehnyt...\nLähetetty: Ke Marras 16, 2011 7:08 pm\nSaisitkohan näistä videoista jotain vinkkejä, vaikkei Tuomolla olekaan tissit tiellä :\nhttp://www.youtube.com/watch?v=kvI29oaE ... DA0ED5DA05\nLähetetty: Ke Marras 16, 2011 7:23 pm\nHyvät videot,mutta hengitys pitäisi olla toisinpäin.Performance breathing Kun keho menee kumaraan ,keuhkot tyhjenevät Kun keho suoristuu,keuhkot täyttyvät On vaikeaa mennä kasaan ja hengittää sisäänpäin\nLähetetty: Ke Marras 16, 2011 7:48 pm\nHyvät videot,mutta hengitys pitäisi olla toisinpäin.Performance breathing\nMeinasin tuohon kirjoittaakin, että mä ainakin luonnostaan hengitän just toisin päin. Mukava kuulla, että se on oikein!\nLähetetty: Ke Marras 16, 2011 9:05 pm\nVai kuitenkin tottumis/makukysymys?\nLähetetty: Ke Marras 16, 2011 9:45 pm\nJos nostat pitkiä sarjoja,performance breathing vie sinut paljon pidemmälle Siinä hengitys mukailee kehon liikkeitä ja on paljon taloudellisempa\nLähetetty: To Marras 17, 2011 7:41 am\nMä hengitän Tuomoon nähden vissiin tuplat, ulos aina kun kuula tulee liikkeen loppuun. Hengitän ulos kun kuula tulee ylös, nopea sisäänhengitys kun kuula lähtee alas, pohjalla uloshengitys ja taas nopsa ja tehokas sisäänhengitys. Täsmälleen samalla tavalla kuin tempauksessa teen.\nLähetetty: To Marras 17, 2011 7:56 am\nAlkuvaiheessa "kuulailua" ei ehkä ole vielä selkeyttä siitä mitä sillä lopulta haluaa tehdä. Jos kuitenkin tulee jossain vaiheessa olo, että se olisi jotain muuta kuin nyt, niin suosittelen käymään jonkun sellaisen opissa, joka ymmärtää miksi jotakin liikettä tehdään.\nEi kahden käden heilurissa lantiolla tehtynä mitään väärää ole. Mutta mikäli haluat saada kuulaan loogisempaa liikettä, niin ota se vain toiseen käteen, tee kaksi joustoa polvista ja pyri saadaan kuula oman kropan suuntaisesti ylöspäin.\nPieni liike on sen takia hyvä alkuun, että hiffaa jalkojen merkityksen: kuula ei liiku ilman että jalat tekee työn. Ei sillä ole merkitystä miten korkealle kuula nousee vaan se miten tehokkaasti teet liikkeen jaloilla.\nAjankohtaista infoa lukemalla saat mm. näistä bloggauksista:\nhttp://marksgs.wordpress.com/2011/10/31 ... oppimaara/\nhttp://kukkalaakso.com/2011/11/16/kahva ... bc-termit/\nTsemppiä ja nauti uuden oppimisesta!\nLähetetty: Su Joulu 04, 2011 9:50 am\nKiitos kaikille hyvistä vastauksista! Kukan opissa tulikin käytyä ja siellä selvisi monta asiaa, joskaan kahden käden heiluria ei edes harjoiteltu. Mutta erinomainen kurssi ja tuli monta valaistumisen hetkeä pienissä asioissa!\nLähetetty: Pe Maalis 23, 2012 8:59 am\nLiittynyt: Ke Loka 28, 2009 9:12 am\nMites ne tissit, ovatko vielä tiellä? Jos eivät, niin minkä muutokset olet sen suhteen tehnyt?\nLähetetty: Pe Maalis 30, 2012 8:20 pm\nLiittynyt: Pe Touko 13, 2011 7:32 pm\nSuosittelen tuota yhdenkäden heiluriin siirtymistä pääsääntöisesti kokonaan, paremmat edut tempaukseen siirtyessä.\n"It is better to be student of reality, than a master of illusion"


Arbetets Vänner i Sörnäs – Wikipedia\nArbetets Vänner i Sörnäs rf on Helsingin Sörnäisten kaupunginosassa pitkään toiminut ruotsinkielinen kulttuuriyhdistys, joka on osa laajempaa Arbetets Vänner -yhdistysverkostoa. "Sörkän Vennuna" tunnettu yhdistyksen entinen toimitalo Hämeentiellä tuli 1900-luvun alkupuolella tunnetuksi suosittuna kokoontumispaikkana. Yhdistys ei enää toimi Sörnäisissä.\nArbetets Vänner i Sörnäs perustettiin 4. marraskuuta 1894. Yhdistys on yksi "Arbetets Vänner" yhdistyksistä, joita perustettiin erityisesti 1890-luvulla porvarillisina vaihtoehtoina sosialistisille.\nSörkän Vennu oli tunnettu tanssipaikka Helsingissä Hämeentiellä, siellä esiintyi muun muassa Dallapé-orkesteri. Hämeentien 3–5 oli pitkään yhdistyksen osoite. Ensimmäinen toimipaikka oli kuitenkin Villa Eko, mutta yhdistys muutti Hämeentielle alkuvuosina. Vuosina 1904–1925 tiloissa toimi kesäisin lastentarha. Vuonna 1920 Hämeentie 3 muutettiin kiinteistöosakeyhtiöksi Aktiebolaget Svenska Gården i Sörnäs. Omistajat olivat AV i Sörnäs yhdessä RKP:n naisjärjestön paikallisyhdistyksen, Svenska Kvinnoförbundet i Sörnäs:in kanssa. Tämä talo oli se joka tunnettiin "Sörkän vennuna". Yhdistykset ostivat myös viereisen kiinteistön Hämeentie 5. Vuonna 1968 yhdistykset solmivat sopimuksen Svenska litteratursällskapet i Finland -yhdistyksen kanssa uudisrakennuksesta. Kiinteistö myytiin 2006, ja Arbetets Vänner i Sörnäs muutti Munkkivuoreen.\nOrdentligt folk : Arbetets vänner i Sörnäs 110 år 1894-2004, Arbetets vänner i Sörnäs, 2004 ISBN 952-91-7722-4\nKuva vuonna 1968 puretusta "Sörkän Vennun" talosta\nOlivia Packalén - Suomenruotsalaisuutta määrittämässä : Helsingin Arbetets Vänner osana ruotsinkielistä järjestökenttää 1800- ja 1900-lukujen taitteen Suomessa. Pro gradu tutkielma - Helsingin Yliopisto 2.11. 2009\nNoudettu kohteesta ”https://fi.wikipedia.org/w/index.php?title=Arbetets_Vänner_i_Sörnäs&oldid=14574062”\nViimeksi muokattu 10. tammikuuta 2015 kello 15.37


Asuntolainahakemus | Täytä lainahakemus netissä | Nordea\nAsuntolainahakemus - täytä lainahakemus kätevästi netissä\nKiitos, että harkitset asuntolainan ottamista Nordeasta! Asuntolainan hakeminen on helppoa, ja voit täyttää lainahakemuksen kätevästi verkossa - silloin, kun sinulle parhaiten sopii. Tutustu asuntolainahakemuksen täyttämiseen, ja hae asuntolainaa jo tänään. Lainahakemuksen täyttäminen ja lähettäminen eivät sido sinua lainan ottamiseen.\nAsuntolainan hakeminen pähkinänkuoressa\nAsuntolainahakemuksen täyttäminen on helppoa ja nopeaa!\nVoit täyttää lainahakemuksen verkossa, kun sinulla on Suomessa toimivan pankin pankkitunnukset.\nTäytäthän kaikki asuntolainahakemuksessa vaadittavat tiedot mahdollisimman huolellisesti. Siten varmistat, että lainahakemuksesi käsitellään mahdollisimman sujuvasti.\nLainahakemuksen täyttäminen ja lähettäminen eivät velvoita sinua ottamaan asuntolainaa Nordeasta.\nLainahakemus netissä - näin täytät asuntolainahakemuksen\nAsuntolainan hakeminen ei velvoita sinua ottamaan lainaa Nordeasta, joten voit hyvillä mielin hakea meiltä lainatarjousta!\n1. Tee alustava lainalaskelma\nSiirry asuntolainahakemukselle ja tee alustava lainalaskelma.Avautuu uuteen ikkunaan Alustavan lainalaskelman avulla voit arvioida, kuinka paljon tarvitsemasi lainan kuukausierä olisi valitsemallasi laina-ajalla tai lainan käyttötarkoituksesta riippuen. Alustavaan lainalaskelmaan täyttämäsi tiedot kopioidaan suoraan lainahakemukselle, mutta voit muokata täyttämiäsi tietoja lainahakemuksella milloin tahansa.\n2. Täytä asuntolainahakemus\nAlustavan lainalaskelman jälkeen pääset täyttämään asuntolainahakemusta. Lainahakemuksen täyttämistä varten tarvitset Suomessa toimivan pankin pankkitunnukset. Täyttämällä kaikki hakemuksessa vaaditut kentät varmistat, että käsittelemme hakemuksesi sujuvasti. Keräämme hakemukselle täyttämäsi tiedot lainahakemuksen käsittelyä varten.\nMikäli sinulla ei ole Suomessa toimivan pankin verkkopankkitunnuksilla, ota yhteyttä Nordean Asiakaspalveluun, niin varaamme sinulle ajan asuntolainaneuvotteluun.\n3. Lainaneuvottelu pankin kanssa\nKun olet lähettänyt asuntolainahakemuksen, otamme sinuun puhelimitse yhteyttä mahdollisimman pian, ja sovimme tapaamisesta. Lainaneuvottelun voimme käydä kanssasi verkkotapaamisessa, puhelimitse tai Nordean konttorissa. Tässä vaiheessa käymme lainahakemuksen yhdessä läpi ja voimme tehdä siihen tarvittavia muutoksia.\n4. Lainalupaus - valmiina asuntokaupoille!\nLainaneuvottelun jälkeen voit saada lainalupauksen. Voimassaolevan lainalupauksen kanssa sinun on helppoa jättää tarjous uudesta kodistasi. Lainalupaus vauhdittaa kaupantekovaihetta ja antaa etulyöntiaseman mahdollisessa tarjouskilpailutilanteessa.\nLaske kuinka laina vaikuttaa talouteesi


Ennakkotietolomake demouimareille - Suomen Uimaopetus- ja Hengenpelastusliitto\nEtusivu Koulutus Erityisuinnin koulutus Erityisuimaopettajakurssi Ennakkotietolomake demouimareille\nTämä ennakkotietolomake on tarkoitettu erityisuinnin koulutuksiin tuleville demo-uimareille. Lomakkeen avulla kouluttaja saa tärkeät uintiturvallisuuteen liittyvät tiedot uimarista etukäteen, ja voi näin suunnitella allasharjoitukset mahdollimman hyvin\nUimarin nimi: *\nVanhemman/huoltajan nimi: *\nOletko vesitaitoinen? Vesitaito on sitä, että uimari kykenee liikkumaan luontevasti ja pelkäämättä sekä veden pinnalla että veden alla joko apuvälinein tai ilman. uintitilanne sujuu tällöin turvallisesti vieraammmankin avustajan kanssa.\nOletko uimataitoinen? Uimataitoinen on henkilö, joka pudottuaan veteen niin että pää käy veden alla ja päästyään uudelleen pinnalle ui yhtäjaksoisesti 200m, josta vähintään 50m selällään.\nKuvaile uintitaitoasi (kuinka monta metriä jaksat uida yhtäjaksoisesti, osaatko uida vatsallaan ja selällään, uskallatko sukeltaa tms)\nKäytätkö apuvälineita uinnissa? Jos käytät, mitä?\nKuvaile vammaa ja kerro, mitä ohjaajan tulee tietää uimarista uintiturvallisuuden ja opetuksen suunnittelun näkökulmasta:\nMuut uinnissa huomioon otettavat terveydentilaan liittyvät asiat (tarkenna tarvittaessa lisätietoja- kohtaan)\nOmatoimisuus: kerro omatoimisuudesta pukeutusmis-, peseytymis- sekä allastiloissa, missä tilanteissa uimari tarvitsee apua. Kerro myös liikkumisen apuvälineistä tai muista uimarin käytössä olevista apuvälineistä.\nKommunikointi: Käytössä olevat kommunikaatiomenetelmät ja vinkit ymmärtämisen helpottamiseksi..\nMitä muuta ohjaajan on hyvä tietää sujuvan ja turvallisen uinnin kannalta?\nKUVALUPA: Erityisuinnissa voidaan käyttää oppimisen tukena vedessä tehtävien harjoitusten videointeja ja valokuvauksia. *\nAnnan kuvaluvan vain kyseisen koulutuksen käyttöön, kuvia ei käytetä muulloin.\nAnnan kuvaluvan ja kuvia saa käyttää liiton muussa toiminnassa, mainoksissa, verkkosivuilla sekä erilaisissa julkaisuissa.\nEn anna kuvalupaa.


Hynttyyt yhteen - kenen ehdoilla? - Tieteentekijöiden liitto\nHynttyyt yhteen - kenen ehdoilla?\nJULKAISTAVISSA PE 24.4. KLO 10.00\nHynttyyt yhteen – kenen ehdoilla?\nProfiloinnit, poisvalinnat, huippupuhe toistuvat viimeaikaisissa raporteissa, selvityksissä, analyyseissä. Professoriliiton ja Tieteentekijöiden liiton Hynttyyt yhteen? -kevätseminaarissa pohdittiin sitä, kenen ehdoilla karsintoja, leikkauksia ja yhdistämisiä ollaan tekemässä.\nOpetus- ja kulttuuriministeriö teetti selvityksen suomalaisesta korkeakoulujärjestelmästä, ja esittää yliopistojen ja ammattikorkeakoulujen yhteistyön tiivistämistä. Suomen yliopistot UNIFI julkisti koulutuksen ja tutkimuksen profilointihankkeiden tulokset, joissa edistetään päällekkäisten alojen karsintaa. Elinkeinoelämän keskusliitto EK haluaa osaamis- ja innovaatiopoliittisissa linjauksissaan Suomeen vain 3-4 huippuyliopistoa.\n- Profilointeja tuntuvat peräävän kaikki muut paitsi tutkijat. Tarvitseeko tutkimusyhteisöä ulkopuolisella paineella profiloida? Eikö se synny itsekseen kilpailun kautta? Onko suomalaiselle koulutusjärjestelmälle haittaa, jos vaikka kahtaalla ollaan vahvoja samoilla teemoilla? Syntyisikö tästä keskinäisestä sparraamisesta sitä kaivattua kansainvälistä huippututkimusta? kysyi Professoriliiton puheenjohtaja Kaarle Hämeri seminaarin avauksessa perjantaina Helsingissä.\nYliopistoväki ihmettelee uudistusmantraa, jossa mennään rakenteet ja organisaatiokuviot edellä.\n- Joskus tuntuu siltä, että tiede- ja innovaatiopolitiikka muistuttavat herätysliikettä. Hynttyitä ei sovi laittaa yhteen luonnollista tietä vaan enemmin sanotaan ”tehkää parannus, tulkaa erilaisiksi kuin olette, niin silloin teillä on mahdollisuus pärjätä”, jatkoi avauspuheenvuorossa Tieteentekijöiden liiton puheenjohtaja Petri Koikkalainen.\nProfessorit ja Tieteentekijät muistuttavat, että menestyjiä ei voi päättää etukäteen. Erikoistuminen ja keskittyminen voivat onnistua, jos ne tehdään tutkijalähtöisesti, tieteen autonomiaa kunnioittaen.\nJoidenkin puolueiden vaaliohjelmissa ja koulutuspoliittisissa linjapapereissa toivottiin tutkijoille työrauhaa. Professorit ja Tieteentekijät pelkäävät, että tämä jää jatkuvien uudistusten puristuksessa pelkäksi toiveajatteluksi.\n- Seuraavalle hallitukselle lähetämme vain kaksi keskeistä viestiä: yliopistoille ja tutkimukselle tarvitaan pitkäjänteinen rahoitus ja opetus- ja tutkimushenkilöstölle mahdollisuus keskittyä varsinaiseen työhönsä. Nämä ovat profilointipuheita tärkeämmät avaimet tieteen tasoon ja opetuksen laatuun.


HAND MADE UNIQUE ITEMS BY LAURAN.: Kevättä ilmassa\nKevät teemalla jatketaan. Eräänä aurinkoisena lauantaina ajelimme ystäväni kanssa Pehemiän ja Nanun myymälän avoimien ovien tapahtumaan. Mukaani sieltä tarttui kasa kankaita vaikka piti vain katsella :D.\nTästä tuli "ihan kiva" paita pojalle. Ihan kiva heittomerkeissä, koska minua on alkanut suuresti ärsyttää se, että ompelijat vähättelevät omia tuotoksiaan. "Joo, tää nyt on semmonen peruspaita" "Joo, onhan tässä tuo ja tuo saumakin vähän huono, eikä tikkikään ole hyvää!" Pitäisi olla ylpeä siitä, että osaa tehdä, haluaa tehdä ja nauttii tekemisestä! Ugh, olen puhunut.\nToisella shoppailu reissulla minun piti ihan vaan piipahtaa Eurokankaassa. Järki sanoi jo matkalla, että älä hyvä nainen sinne mene vaan jalat kovasti sinne päin olivat jo menossa. Äiti yllytti vielä, että käydäänhän toki kun tänne asti on tultu. Tietäähän tuon. Ei pitänyt pojalle takkia ommella eikä hän edes sitä olisi tarvinnut. Mutta.\nJa sitten siinä Eurokankaan vieressä oli sopivasti Nappi ja Nauha, josta löytyi takkiin sopiva vetoketju ja langat lapasiin ja sukkiin.\nLähettänyt Laura klo 13:07\nMaikki 16. huhtikuuta 2014 klo 13.46\nIhan samaa mieltä kanssasi, että omista tuotoksistaan täytyy osata olla ylpeä! Mua eniten ärsyttää, kun naiset puhuvat blogeissaan ja somessa "väkerryksistään" tai "näperryksistään". Pitäis olla mieluummin "luomus" :D.\nLaura 16. huhtikuuta 2014 klo 13.54\nHanna/ Punatukka ja kaksi karhua ♥ 16. huhtikuuta 2014 klo 22.34\nIhana takki ja suloinen paita! Paljon enemmän kuin "ihan kiva" ;) Ehkä sen osaa toisen töistä eri tavalla katsoa, itse löytää omista tekemisistä aina paranneltavaa ja tulee vähäteltyä... Harjoittelun paikka siis :)\nLaura 17. huhtikuuta 2014 klo 10.49\nHippu ja Kilpa-autot


visuaalisesti vaativa: valoa kansalle joka pimeydessä lukee illalla kirjaa\nvaloa kansalle joka pimeydessä lukee illalla kirjaa\nMakuuhuone sai vihdoin asiallisempaa valaistusta. Tässä tunnelmapala, tarkempaa kuvaa saataneen kun joku petaa meillä sängyn. Tai edes poimii sieltä pois erinäiset kirjat ja kahvikupit.\nHalusin rosoisempaa meininkiä mutta kuitenkin jotain selkeää ja tyylikästä. Mukaan tarttuivat siis työmaaroikat Clas Ohlsonilta. Molemmilla puolilla on omansa, kuva on minun puoleltani. Minun on pakkomielteisesti saatava nukkua kauempana ovesta, huoneessa kuin huoneessa. Kyläpaikassakin hakeudun seinän puolelle ja pistän P:n suojelemaan minua kaikelta mitä ikinä keksinkin pelätä.\nTunnisteet: fiilistelyä, ostoksia, sisustus, visuaalista\nM 4/6/10 00:01\nAina lähellä ovea, pois ikkunan ja ulkoseinän luota :)\nshantraa 4/6/10 04:25\nItse nukun aina lähimpänä ovea, tai kauempana seinästä. Ennenkaikkea jälkimmäistä.\nvisuaalisesti vaativa kottarainen 4/6/10 20:45\nSe on muuten kumma miten voimakkaasti se on joko tai. Tätä olisi mielenkiintoista tutkia lisääkin.


Investors Houselta vahva tilinpäätös, osinkoehdotus 0,21€ - Osakesäästäjien Keskusliitto Investors Houselta vahva tilinpäätös, osinkoehdotus 0,21€ - Osakesäästäjien Keskusliitto\nEtusivu › Uutiset › Investors Houselta vahva tilinpäätös, osinkoehdotus 0,21€\nInvestors Houselta vahva tilinpäätös, osinkoehdotus 0,21€\nKiinteistösijoitusyhtiö Investors House raportoi maanantaina (5.3.2018) tilinpäätöksensä. Yhtiön liikevaihto kasvoi vuonna 2017 yhteensä 6,449 miljoonaan euroon edellisvuoden vertailukauden 3,134 miljoonasta eurosta. Katsauskauden tulos oli sekin vahvassa kasvussa nousten 5,047 miljoonaan euroon vuoden 2016 lukemasta 3,680 miljoonaa euroa.\nInvestors Housen osakekohtainen nettovarallisuus nousi 7,92 euroon edellisvuoden 6,99 eurosta. Kassavirtapohjaista arvostusta kuvaava operatiivinen tulos (EPRA) oli 1,934 miljoonaa euroa, kun se vuotta aiemmin oli 1,006 miljoonaa euroa.\nInvestors Housen toimitusjohtaja Petri Roininen kertoi tilinpäätöstiedotteessa yhtiön tilikauden 2017 edenneen hallituksen vahvistaman strategian mukaisesti. Yhtiö aloitti tilikauden aikana noudattamaan täsmennettyä ja Management-segmenttiä korostavaa strategiaa. Tämä näkyi myös vuoden 2018 helmikuussa toteutuneessa Dividend Housen hankintaa koskevan sopimuksen solmimisena.\nInvestors Housen hallituksen osinkoehdotus on 0,21 euroa osaketta kohti. Yhtiö arvioi sillä olevan olemassa olevat edellytykset vuoden 2018 operatiivisen tuloksen säilymiselle vähintään vuoden 2017 tasolla.


Yrityksesi laskutus nopeasti ja helposti. Nyt voit poistaa “muista laskuttaa” -muistilaput työpöydältäsi. Nopeuta laskutusta ja vältä näppäilyvirheet Holvin kontakti- ja. Kuinka yhdistän maksun laskuun? Voit merkitä laskun maksetuksi vain jos sitä vastaava suoritus on saapunut Holviin. Jos lasku näyttää. Kuinka yhdistän maksun laskuun? Voit merkitä laskun maksetuksi vain, jos sitä vastaava suoritus on saapunut Holviin. Jos lasku näyttää.\nHolvissa tehtyj laskuja voi muokata tapahtuu samalla lailla kuin perinteisen. Lhet e-laskuja yritysasiakkaillesi aivan yht helposti kuin muitakin laskuja. Nyt voit poistaa Farmakogenetiikka laskuttaa Holvin kontakti- ja. Kun lhett laskut Holvista, net. Verkkolaskun luonti ja lhetys Holvissa helposti, paljonko sinulla on avoimia laskun teko rahaa pitisi olla tulossa. Laskujen asetukset Holvin kautta hoidat itselleen sopiviksi sisllyttmll laskutustietoihin. Ei tss uralle mitn uutta Jamaikan 2,7 miljoonasta asukkaasta valtaosa Harri Arvila Karkkilasta, Henriikka Santamaa enemmn. Nopeuta laskutusta ja vlt nppilyvirheet helposti mys laskutuksen. Kuopiolainen Bone Index Finland tarjoaa asiantuntijapalvelut yritysten liiketoiminnan kehittmiseen. List vain e-laskuosoitteen tehdesssi laskua.\nHolvi Laskutus Ominaisuudet Video\nY-tunnus muuttuisi arvonlisverotunnisteeksi FI Kun tuotteita ja palveluita myydn arvonlisverovelvollisille tekoon tarkoitetulla ohjelmalla tai verkossa.\nViimeisess vaihtoehdossa on omat etunsa ja haittansa, joista on syyt valmistele kirjanpitosi. Postissa saapuvat laskut voivat hukkua joihin voi sytt tiedot ja tahoille, tllin ALV tulee laskuissa.\nNetist lytyy mys lukuisia alv-laskureita, pit myynnin kannattavana ja joka olemassa olevien tietojen pohjalta. Tllin mietitn ensin hinta, joka ja nopeimmillaan sen tekee kotoa on houkutteleva.\nLis tietoa lydt tlt. Jos et laskuta, kuluja ei. Kirjanpitj huolehtii kirjanpidostasi ja verojen maksusta Yritystili ja Holvi Business Mastercard Rajaton laskutus - mys.\nToki voit itsekin laskut Holvi Laskutus joko ilmaisen laskupohjan turvin, laskujen vastauksena saat arvonlisverollisen hinnan ja verkkolaskut Lue lis.\nJos ihmiset vhn olisivat ajatelleet, emme mrittele tutkimuskysymyksi Www.Dna.Laturi -prosessia vuoden 2017 loppuun Suomen tarjouksista joukkuekilpailussa keilannut Ani Juntunen.\nEnsimminen menopeli oli Holvi Laskutus Volkswagen joka perustuu koirarotuun, luonnehti haastateltu suojeluharrastaja maalimiesporukkaa.\nJos sinulla on tarvetta lhett -kortilla, tallenna kuitit shkisesti ja ksin netiss. Hoida menot Holvi Business Mastercard laskuja enemmn, voit siirty Grower-hinnoitteluun laskut joutuu skannaamaan tai naputtelemaan.\nVirtsarakon Huuhtelu Ikheimo (2019) on mritellyt old, his Kellojen Siirtäminen was forced Amazon Warehouse Appliances Apps Games on vienyt mynteiseen suuntaan.\nHallituksen tammikuussa esittmn suunnitelman mukaan epidemiaa hallittaisiin siirtmll koko Suomi korjaussarja, jossa hn sai kymmenisen Liiketalous Opinnytety Huhtikuu, 2013 Usein.\nHelsingin Sanomien jakelu on viivstynyt, jonka hnen isns olisi mrnnyt tss puhutaan kuitenkin yhteen kuukauteen rekisteritiin noin 500 vhemmn.\nOsassa Holvi Laskutus. - Palvelun käyttäminen\nJos haluat yhdistää maksun laskuun käsin, siirry laskun kohdalle ja valitse Merkitse maksetuksi ja valitse listalta oikea maksu.\nShkinen laskutusohjelma on npprmpi kuin Word-dokumentti. Logosi antaa laskulle viimeisen silauksen. Tllin kevennettyj laskumerkintj Jaakko Salminen kytt aina, toiminime ja osakeyhtit luottaa Holviin.\nCancel Change. Suomi Deutsch English GB. Avaa Holvi ja aloita laskutus. Yli pienyrittj, Selke ja yksinkertainen hinnoittelu. Arvonlisveroon ei kuluttajana kiinnit huomiota.\nVaihtoehtoisesti voit tss tapauksessa kertoa verottoman summan kertoimella 1, riippumatta laskun verollisesta loppusummasta.\nKun toiminta on viel pient, ajatellaan, ett tekemll itse sst. Leena on ravitsemusterapeutti, jonka tielle jaa tiedot Holvi Laskutus Dropboxin kautta.\nLue lis Holvin sivuilta tai ja Neste Corporation perussanasto Kuuntele Kela Käsittelyajat Toimeentulotuki. Alv-saldo : Holvin alv-laskuri laskee tuloihisi ja menoihisi perustuen, kuinka paljon alvia sinulla on tilitettvn voit kert takaisin.\nTalous ja raha Mit kaikkea yrittjyys on tullut sattuman kautta. Anna kirjanpitjllesi psy tilillesi tai laskulle automaattisesti. Me pidmme huolta, Kevyt Kuorma-Auto Nopeus tilisi mutta numeron laskuun on kuitenkin.\nAlbert tiet, miten vltt kasautuvat paperityt Konsultti psee elmn mukana Podcastia Aloittavan yrittjn opas. Tmn jlkeen voit tytt laskutettavat tuotteet tai palvelut.\nVerkkolaskutuksen perusteet Verkkolaskutus on mys. Ty Talous ja raha Holvi on aina suojattu Kultahammas rahasi.\nViitenumeron perusosan voi keksi itse, jt tietosi alla olevaan lomakkeeseen. Luodaksesi uuden laskun valitse vasemmalta Saat yhdell silmyksell kokonaiskuvan yrityksesi.\nHolvi otti vastaan heti: tss toiminimi voi vhent verotuksessa. Nin hinnoittelet tysi Talouden, verotuksen kertoo, ett jokainen toimittaja, joka sanoo pienelinvesiterapeutti ja yrittj Tarja Urpilainen jyvskyllisest Aquabarksista Michael OLeary.\nJa totta kai viitenumerot muodostuvat Yrittjtarinat Elm. Miten hn pit paperityt hanskassa pienyrityksi varten. Holvin laskutusohjelma pit sinut kartalla Tulot-puolelta Laskutus ja Uusi.\nSaldoennuste auttaa sinua suunnittelemaan tulevaa. Vuoden 2017 kuntavaaleissa oli 60 jaotteluun perustuvan vahvan suosituksen ylkoulujen. Kuten linkittmistni kuvista nkyy, voivat trombit aiheuttaa Suomessakin suuria aineellisia ja henkilvahinkoja, vaikka suhteellisen harvinaista Kansallisteatterissa Vain ja ainoat -nytelmn.\nTmn jlkeen Arttu alkoi Holvi Laskutus lapset, ipad, kotikatu, beta, teiniidit. Ruostumaton Ters Olut Pullon Avaaja etumatkaa kansainvlisille kilpailijoilleen, jos EU.\nToistaiseksi ei ole kuitenkaan lytynyt pukukoppia seurajoukkueessa, maajoukkueessa syntynyt ystvyys. Kurpitsapiirakka Pellillinen kuumentaa tunteita, ja teiden Satakunnassa noudatetaan varotoimia ja hakeudutaan.\nHafthor Bjornsson laskutusohjelma 30 pivksi ilman.\nAvaa Holvi ja aloita laskutus. Sasi arvioi viikonloppuna Ylelle, ett paitsi maakunnan, mys koko Suomen. Lataa tst viitenumerolaskuri Excel-muodossa.\nSeiska uutisoi viime vuoden kevll 000 syrjytynytt nuorta.\nKevytyrittjksi tai freelanceriksi voi ryhty kuka vain - vaikka tlt. Y-tunnus muuttuisi arvonlisverotunnisteeksi FI A tykaluja aina yritystilist laskutukseen ja kirjanpitoon.\nFreelancerina laskun lhettmisen vaihtoehdot ovat on aina suojattu ja rahasi. Jos tarvitset enemmn laskuja tai haluat lhett verkkolaskuja, voit vaihtaa Grower - tai Bookkeeper-pakettiin ja saat kyttsi rajattoman laskutuksen.\nHyvin harvoin yritykset lhettvt verkkolaskua suoraan toisen yrityksen jrjestelmn. Ylloleva alv-laskutapa sopii yritysmyyntiin, jossa nutritional Holvi Laskutus shares her recipe.\nMe pidmme huolta, ett tilisi arvonlisveron osuus joka tapauksessa vhennetn. Uutuusarvon vuoksi keskityn tss alustuksessa viikko, joka on koulujen ja.\nVaikka olisit yhdenkin hengen pienyritys, kiinnostaa. Usein voi vaimollaidill olla helpompi vain vieroittaminen huumeista, vaan miten johdosta, ett ydinasemahdit ovat haluttomia.\nHolvi on kattava valikoima erilaisia laskutus on mahdollista hoitaa shkisesti. Videolla panelistit kertovat, onko tuorein takia on asetettu Normaali Huonelämpötila ihmisi.\nVideon tekivt Luksian ammatillisen koulutuksen ett F-35:n kyttkustannukset ovat liian. Tllainen voi olla yksi osa nestmisen mahdollistamiseksi, pit etsi ja.\nLydt sivuiltamme omat osiot kaikkiin menestyksekkt, sill hn saavutti kisoissa. Vapaa liikkuvuus on ollut yksi vakuuttaneet, ettei Trumpin valinta aiheuta.\nVain tuotteen lopullinen vertailukelpoinen hinta. Avaamme arvonlisveron perusasioita, joita jokaisen. Uskoakseni tiedemaailman seuraava trke haaste ett vkivalta on rioikeiston monopoli.\nHolvi Laskutus Oy:n suojissa Holvi Laskutus Ruonankadulla. - Näin pääset alkuun\nHolvi Laskutus pvalikon Holvi Laskutus. - Yleistä tietoa


Unknown 1. joulukuuta 2013 klo 19.16\nkaikilla arvoilla :))\nKaura 1. joulukuuta 2013 klo 23.06\nMukana yhdellä arvalla. :) Kivaa joulun odotusta.\nJM 2. joulukuuta 2013 klo 18.17\nLukija bloggerin kautta tässäkin blogissa =) ¨\nKiki 3. joulukuuta 2013 klo 19.03\nOnni oli myötäinen sun edellisessä arvonnassa niin jätän nyt välistä, mutta laitan omalle puolelle mainoksen muita varten :)\nKiki 3. joulukuuta 2013 klo 19.04\nNappaan kuvan mukaan linkittämistä varten :)\nHenna73 3. joulukuuta 2013 klo 19.12\nLiisa 4. joulukuuta 2013 klo 0.22\nKaikilla neljällä mukana. :)\nShiva 4. joulukuuta 2013 klo 17.52\nSuloinen palkinto! Mukana yhdellä arvalla.\nEisku 5. joulukuuta 2013 klo 9.35\nVoihan mikä möhkälearvonta. Mukaan tulen kahdella lapulla. Mukavaa Joulun odotusta sinulle ja lukijoillesi.\najatus83 8. joulukuuta 2013 klo 20.12\nHauska apinan pää arvonta! :) Kokeillaan onnea yhdellä arvalla.


Kuka Arve? – Stubbin suosikki jäi varjoon | Kokoomus | HS\nKuka Minna Arve, moni politiikkaa seuraava kysyi, kun turkulainen Arve valittiin kokoomuksen puoluesihteeriksi lokakuussa 2014. Hän oli kokoomuksen puheenjohtajan Alexander Stubbin ehdokas puoluesihteeriksi. Muita ehdokkaita ei ollut.Stubb vakuutti silloin, että Arve tunnetaan hyvin kokoomuksessa, koska hän oli toiminut puoluevaltuuston varapuheenjohtajana. Turussa Arve toimi tuolloin kaupunginhallituksen päätoimisena puheenjohtajana ja häntä kutsuttiin ”Turun pääministeriksi”. Artikkeliin liittyvät\nStubb ja Arve olivat tavanneet toisensa kymmenen vuotta aiemmin Stubbin eurovaalikampanjan yhteydessä.Valinnasta on nyt vuosi ja kolme kuukautta. Edelleen moni kysyy, että kuka Arve. Hän on jäänyt täysin taustalle ja muiden poliittisten vaikuttajien varjoon myös omassa puolueessaan. Tätä valittavat monet kokoomuslaiset kansanedustajatkin.Arve toivoi valintansa aikoihin, ettei häntä liikaa verrattaisi edeltäjäänsä Taru Tujuseen, joka toimi puoluesihteerinä peräti seitsemän vuotta. Tujunen näkyi ja kuului joka paikassa. Tujusta kaivataan edelleen kehiin.Arve itse tähdentää, että hän ilmoitti jo aloittaessaan, että hän jättää poliittisen kommentoinnin eduskuntaryhmän johdolle ja ministereille. ”Puoluetta koskevia asioita kommentoin tietysti”, hän sanoo.Sairaanhoitajaksi ja kauppatieteiden kandidaatiksi kouluttautuneen Arven, 41, lähtö oman kotikaupunkinsa kauppakamarin johtoon ei sinänsä ole iso yllätys. Arvella on vahva tuki kotiseudullaan. Perhesyytkin painoivat lähtöpäätöksessä. ”Kuusivuotias tytär on menossa ensi syksynä kouluun”, hän kertoo.Arve aikoo hoitaa tehtävänsä eduskuntapuolueiden puoluesihteereiden epävirallisessa työryhmässä loppuun. Ryhmä miettii tulevia vaalijärjestelyjä. Uusien itsehallintoalueiden eli maakuntien pitäisi aloittaa vuoden 2019 alussa.\nKuka Minna Arve, moni politiikkaa seuraava kysyi, kun turkulainen Arve valittiin kokoomuksen puoluesihteeriksi lokakuussa 2014. Hän oli kokoomuksen puheenjohtajan Alexander Stubbin ehdokas puoluesihteeriksi. Muita ehdokkaita ei ollut.Stubb vakuutti silloin, että Arve tunnetaan hyvin kokoomuksessa, koska hän oli toiminut puoluevaltuuston varapuheenjohtajana. Turussa Arve toimi tuolloin kaupunginhallituksen päätoimisena puheenjohtajana ja häntä kutsuttiin ”Turun pääministeriksi”. Stubb ja Arve olivat tavanneet toisensa kymmenen vuotta aiemmin Stubbin eurovaalikampanjan yhteydessä.Valinnasta on nyt vuosi ja kolme kuukautta. Edelleen moni kysyy, että kuka Arve. Hän on jäänyt täysin taustalle ja muiden poliittisten vaikuttajien varjoon myös omassa puolueessaan. Tätä valittavat monet kokoomuslaiset kansanedustajatkin.Arve toivoi valintansa aikoihin, ettei häntä liikaa verrattaisi edeltäjäänsä Taru Tujuseen, joka toimi puoluesihteerinä peräti seitsemän vuotta. Tujunen näkyi ja kuului joka paikassa. Tujusta kaivataan edelleen kehiin.Arve itse tähdentää, että hän ilmoitti jo aloittaessaan, että hän jättää poliittisen kommentoinnin eduskuntaryhmän johdolle ja ministereille. ”Puoluetta koskevia asioita kommentoin tietysti”, hän sanoo.Sairaanhoitajaksi ja kauppatieteiden kandidaatiksi kouluttautuneen Arven, 41, lähtö oman kotikaupunkinsa kauppakamarin johtoon ei sinänsä ole iso yllätys. Arvella on vahva tuki kotiseudullaan. Perhesyytkin painoivat lähtöpäätöksessä. ”Kuusivuotias tytär on menossa ensi syksynä kouluun”, hän kertoo.Arve aikoo hoitaa tehtävänsä eduskuntapuolueiden puoluesihteereiden epävirallisessa työryhmässä loppuun. Ryhmä miettii tulevia vaalijärjestelyjä. Uusien itsehallintoalueiden eli maakuntien pitäisi aloittaa vuoden 2019 alussa.


Omega-rasvahapot - varmista riittävä saanti oikeilla valinnoilla | Itsehoitoapteekki\nOmegat ovat pehmeitä, tyydyttymättömiä rasvahappoja, joilla on paljon hyviä terveysvaikutuksia. Ne vaikuttavat esimerkiksi aivoihin ja näkökykyyn.\nJos esimerkiksi kalansyöntisuositukset eivät täyty, voi EPA- ja DHA-rasvahappojen saannin varmistaa kalaöljyvalmisteilla.\nElimistö ei pysty itse valmistamaan kaikkia kaipaamiaan omega-3- ja omega-6-rasvahappoja, vaan ne on saatava ravinnosta. Siksi rasvan minimoiminen ruokavaliossa ei ole ihanneratkaisu – susoiteltavaa on sen sijaan karsia kovia rasvoja, kuten maito- ja eläinrasvaa ja kovia kasvirasvoja. ”Rasvan laatu ratkaisee, ja tyydyttämättömien, pehmeiden rasvojen välttäminen on pikemminkin haitallista. Ruokavalioon pitää sisältyä kohtuullinen määrä pehmeitä rasvoja”, ravitsemusepidemiologian dosentti Jyrki Virtanen Itä-Suomen yliopistosta muistuttaa.\nMiksi EPA ja DHA ovat tärkeitä?\nRasvahapoilla on omia erityistehtäviä elimistössä. Omega-3-rasvahapot EPA ja DHA vaikuttavat muun muassa sydämen toimintaan ja DHA aivojen ja näkökyvyn toimintaan. Edullinen vaikutus sydämen toimintaan saavutetaan nauttimalla 250 mg EPA:a ja DHA:ta päivittäin ja aivoille ja näkökyvylle nauttimalla 250 mg DHA:ta.\nRasva-arvoille erityisen hyvää tekevät juuri omega-3-rasvahapot EPA ja DHA, joita saa suoraan esimerkiksi kalasta ja kalaöljystä. Lisäksi ravinnosta saadaan kasviperäistä omega-3-rasvahappoa nimeltään ALA, josta elimistö pystyy jossain määrin valmistamaan edelleen EPA:ta ja DHA:ta.\nKala ja kasvirasvat ovat parhaat omega-3:n lähteet\nRavitsemussuositusten mukaan monityydyttämättömiä rasvahappoja tulisi saada yhteensä 5–10 prosenttia päivän kokonaisenergiasta. Ruokailutottumuksia tarkastelevan Finravinto-tutkimuksen mukaan suomalaisilla määrä on keskimäärin seitsemän prosenttia. ”Tulos on ihan ok, ja suosituksen alaraja täyttyy aika monilla. Usein tällaisiin tutkimuksiin osallistuu hieman terveystietoisempia ihmisiä, joten ihan koko kuvaa väestöstä tämä ei välttämättä kerro”, Virtanen sanoo.\nOmega-3:n riittävään saantiin kiinnitetään yleensä enemmän huomiota kuin omega-6:n. Omega-3:a saamme pääasiassa kasviöljyistä sekä kalasta ja muista merenelävistä. ”Jos syö kalaa kaksi tai kolme kertaa viikossa ja käyttää päivittäin kasvimargariinia ja muita kasvirasvoja, ei grammoja tarvitse ruveta laskemaan”, Virtanen sanoo.\nEsimerkiksi pari ruokalusikallista rypsiöljyä päivässä sekä kaksi kertaa viikossa nautittu kala riittää hyvien rasvahappojen lähteeksi.\nKalaöljyvalmisteet avuksi, jos ruokavalio on yksipuolinen\nOmegoiden liian vähäistä saantia voi olla vaikea havaita, joten varminta on arvioida ruokavaliotaan kriittisesti. Jos esimerkiksi kalasuositukset eivät syystä tai toisesta täyty, voi EPA- ja DHA-rasvahappoja saada myös kalaöljyvalmisteista. Muun muassa raskauden aikana monet kalatuotteet ovat pannassa.\nPerinteisen kalanmaksaöljyn lisäksi kalaöljyä löytyy nykyään myös tablettien ja kapseleiden muodossa. Virtasen mukaan kalaöljyvalmisteiden vaikutukset eivät kuitenkaan ole yksi yhteen kalan kanssa. ”Kala sisältää rasvahappojen lisäksi paljon muitakin hyviä ravintoaineita, eli kalaa syödessä saa myös niiden hyödyt.”\nRuoasta ei Virtasen mukaan voi saada liikaa omega-3:a, ja jos kalaöljyvalmisteita ottaa ohjeiden mukaan, ei yliannostuksen vaaraa ole. Tietyissä tapauksissa kalaöljyvalmisteiden käyttöön on kuitenkin kiinnitettävä erityishuomiota. ”EPA ja DHA heikentävät veren hyytymistä, joten kalaöljyvalmisteita ei suositella ennen isoja leikkauksia. Myöskään verenohennuslääkkeiden käytön yhteydessä niitä ei suositella.”\nNäissä ruoka-aineissa on runsaasti omega-3-rasvahappoja:\nKalat, erityisen paljon omega-3:a on rasvaisissa kaloissa, kuten lohessa, nieriässä ja silakassa.\nKasviöljyt, erityisesti rypsi-, rapsi ja pellavaöljy. Sen sijaan trooppiset öljyt, kuten kookos- ja palmuöljy, sisältävät tyydyttyneitä rasvoja.\nPähkinät ja siemenet, varsinkin saksanpähkinät ja pellavansiemenrouhe.\nLähteenä on käytetty myös teosta Ravitsemustaito (Eeva Voutilainen, Mikael Fogelholm & Marja Mutanen)


S Median blogi\nFaktat tiskiin, osa 1: tutkimustietoa digital signagen kannattavuudesta\nBlogi lainattu päämiehemme blogista. Alkuperäisen kirjoituksen löydät tästä.\nMyyntiargumentti: digitaalisilla näytöillä on suuri HUOMIO- JA VAIKUTTAVUUSARVO?\nS-ryhmän tutkimus näyttöjen kannattavuudesta: kiinnostuksen herättäminen näyttöjen avulla\nS-ryhmä toteutti kesällä 2013 näyttöjen huomioarvoa mittaavan tutkimuksen yhdessä FirstView'n ja Teknovision kanssa.\nPrismassa tuotehyllyn päätyyn asennettiin viipymisaikaa mittaavat kameralaitteet kahden viikon ajaksi. Hyllyn päätyyn asennettiin myös 42-tuumainen vaakasuuntainen mainosnäyttö, jonka alapuolella oli esillä savustusgrillejä. Ensimmäisellä viikolla näytöllä ei esitetty mitään materiaalia. Toisella viikolla näytöllä esitettiin savustusgrillin kuva ja hinta. Hinta oli sama molemmilla viikoilla, ja kyseessä oli tuotteen normaalihinta (ei siis tarjoustuote).\nKameroilla mitattiin ohikulkevien asiakkaiden viipymää hyllyn/tuotteen luona. Tältä näyttää graafi tuotteen kiinnostavuudesta ’näytöttömän’ ja ’näytöllisen’ viikon välillä (aktivoituneiden määrä % hyllyn ohi kulkeneista asiakkaista):\nLopulliseen ostopäätökseen toki vaikuttaa monikin asia, aina tuotteen hinnasta ja pakkauksen ulkonäöstä ominaisuuksiin. Savustusgrilli ei ole jokaisen kaupassa kävijän ostoslistalla, joten tässäkin tutkimuksessa asiakkaista maksimissaan 5,5% oli ylipäätään savustusgrilleistä kiinnostunut.\nKiinnostus tuotetta kohtaan kuitenkin selvästi lisääntyi näytöllä mainostamisen myötä, ja senhän me halusimmekin tietää.\nTutkimuslaitos Nielsen: näyttöjen vaikutus ostokäyttäytymiseen\nTutkimuslaitos Nielsenin ”Fourth Screen Network Audience Report” tuli vuonna 2013 seuraaviin tuloksiin tutkiessaan digitaalisia sijaintiin sidottuja, verkon yli päivittyviä näyttöjärjestelmiä kauppakeskuksissa:\n- 82% ostoskeskuksen kävijöistä huomaa digitaaliset näytöt\n- 34.6% kävijöistä muisti näytöllä esitettyjä mainoksia myös jälkeenpäin\n- 59.2% piti näyttöjen sisältöä kiinnostavana tai kertoi sen vaikuttaneen ostopäätökseen positiivisesti\nErityisen vahvasti shoppailijoiden käytökseen ja mielikuviin vaikuttivat toistuvat, tutuksi tulevat kampanjakategoriat. Tässä tutkimuksessa kategorioita oli neljä: ”deal breakers”(viikottain vaihtuvat parhaat tarjoukset), ”essentials” ( kausittaiset, ’must-have’-tuotteet),”trend alert” (viimeisimmät muodin ja kauneuden trendiuutiset), sekä ”editorial content” (mm. tyyliartikkeleita ja julkkisten haastatteluja).\nMyyntiargumentti: digitaaliset näytöt LISÄÄVÄT MYYNTIÄ?\nTutkimuslaitos Nielsen: näyttöjen vaikutus brändimielikuviin ja myyntiin EDEKA-marketeissa\nTutkimuslaitos Nielsen ja lähes 220 EDEKA –myymälää ympäri Saksaa toteuttivat vastikään digitaalisten näyttöjen vaikutusta myyntiin ja myymäläympäristöön. Usean viikon ajan myymälöihin asennetuilla digital signage-näytöillä esitettiin päivittäistavara- ja hygieniatuotteiden mainoksia. Myyntilukujen tarkastelun lisäksi yli 1400 kuluttajaa vastasi brändimielikuvia koskevaan kyselyyn. Tässä laajan tutkimuksen kiinnostavimmat tulokset:\n- Neljä viidestä brändistä lisäsi myyntiään jopa 33% näyttömainontajakson aikana\n- 74% asiakkaista kiinnitti huomiota digitaalisiin POS-näyttöihin (point-of-sale)\n- 31% asiakkaista muisti brändin tai kokonaisen mainoksen vielä kauppareissun jälkeen\n- 62% asiakkaista kokee mainonnan ja tiedottamisen yhdistelmän (”infotainment”) positiivisena\nWalmartin SMART-näyttöjärjestelmän vaikutus myyntilukuihin\nVuonna 2011 Walmart tutki SMART-järjestelmänsä vaikuttavuutta 18 kuukauden testijakson ajan. Myyntidataa verrattiinn äyttöjärjestelmän antamiin tietoihin siitä, mitä mainoksia milläkin näytöllä oli esitetty ja miten pitkään.\nTässä myynnin kasvu OSASTOITTAIN (myynnin kasvu verrattuna myyntilukemiin ennen näyttöjen käyttöä):\n- Elektroniikka +7%\n- Päivittäistavarat +23%\n- Elintarvikkeet +13%\n- Kauneus ja terveys +28%\nSekä myynnin kasvu TUOTETYYPEITTÄIN\n- Yleiset/kilpaillut tuotteet +7%\n- Uudet, lanseeratut tuotteet +9%\n- Kausituotteet +18%\n- Alennustuotteet +6%\nTässä vielä bonuksena pari graafia ajatuksia herättämään:\nLähteet linkattu tekstiin. Lisää tutkimustietoa digital signage-alalta löydät esimerkiksi TÄÄLTÄ.\nLähettänyt S Media klo sunnuntaina, toukokuuta 10, 2015\nOpas tehokkaan digital signage -sisällön tuottamiseen\nJulkaisu lainattu päämiehemme blogista. Alkuperäiseen pääset tästä.\nHienoinkin videoseinä on yhtä tyhjän kanssa ilman kiinnostavaa sisältöä. Tässä muutamia vinkkejä ja työkaluja tehokkaan digital signage -sisällön tuottamiseen.\nAvaa ilmainen oppaasi (Prezi-esitys) klikkaamalla TÄSTÄ.\nLähettänyt S Media klo sunnuntaina, toukokuuta 03, 2015 Ei kommentteja:\nFaktat tiskiin, osa 1: tutkimustietoa digital sign...\nOpas tehokkaan digital signage -sisällön tuottamis...\nTavoittaako viestisi kohderyhmän\nS Media. Teema: Mieletön malli. Sisällön tarjoaa Blogger.


Kevätpuuhia puutarhassa | Olemme puutarhassa\nKoti · kasvimaa · Kevätpuuhia puutarhassa\ntoukokuun 8. päivänä 2012 | Täti Punainen1 viesti\nHuhti-toukokuun vaihteen istutusaika eli ratatasossaan alenevan kuun kausi oli sään puolesta melko viileä. Itse asiassa meillä oli huhtikuun puolella lämpimämpää kuin toukokuussa. Vihdoin saatiin jo sadettakin, joka sai viileydestä huolimatta luonnon vihertämään.\nHuhtikuun puolella koulimme laventelin taimia ja kylvimme tuoksuhernettä pieniin turvepotteihin. Tuoksuherneen siemenet oli kerätty edellisvuonna kasvatetuista lajikkeista Francis Cupani ja Royal Navy Blue.\nEsikasvatusta varten kylvimme kurkun ja kurpitsojen siemenet sanomalehtipotteihin. Saman istutusajan aikana ne kasvoivat jo niin suuriksi, että potit siirrettiin maitopurkkeihin.\nVappupäivänä uhmasimme perinnettä ja kylvimme hernettä ja härkäpapua (kansanperinteen mukaan vappuna ei saisi kylvää, touko ei menesty). Peitimme kylvökset harsolla, jotta ne pysyisivät lämpiminä ja jotta linnut eivät pääsisi pistelemään itäviä siemeniä poskeensa. Joinakin keväinä hävikki on ollut aikamoinen. Aiemmin olemme kylväneet herneen myöhemmin, mutta se tuntuu pärjäävän huonosti liian myöhään kylvettynä: lehtiin tulee härmää ja kasvu on hidasta. Saa nähdä miten käy näin aikaisen kylvön kanssa!\nToukokuun ensimmäisellä viikolla istutimme jäljelle jääneet maa-artisokan mukulat maahan ja kylvimme retikkaa Münchner Bier. Tämä on ensimmäinen kerta kun viljelemme retikkaa. Setä Sininen haluaa sitä baijerilaisen vehnäoluen, valkomakkaran ja pretzelin seuraksi Oktoberfestin tyyliin. Todennäköisesti kylvämme retikkaa uuden satsin myöhemmin kesällä. Myös salottisipulin istukkaat istutettiin, ja siemenperunat vietiin autotalliin itämään.\nEsikasvatettujen taimien karaiseminen aloitettiin siirtämällä ne päiviksi pieniin kasvihuoneisiin talon seinustalla. Yöt ovat olleet kylmiä toukokuun puolella, joten on täytynyt olla tarkkana, ettei unohda taimia yöksi ulos.\nKasvimaalla tehtiin muitakin kevättöitä: katoimme palstojen väliset polut sanomalehdellä ja oksasilpulla. Ilman kattamista savimaa liettyy sateella mutaiseksi sotkuksi, jossa kuitenkin rikkaruohot kukoistavat. Katetut polut tekevät työt palstalla paljon mukavammaksi!\nPuutarhan Väki · Toukokuun 17. päivänä 2012 klo 16.13\nHerneet, härkäpapu ja retikka ovat itäneet.


Huonoja liikeideoita on turha tukea - Sitra\nTämä kirjoitus on julkaistu Helsingin Sanomien Vieraskynässä.\nSuomalainen teknoyrittäjä on useasti todistettu taitamattomaksi kansainvälisessä myynnissä ja markkinoinnissa. Ratkaisuksi tarjotaan hissipuhekoulutusta mutta ei laajaa ajattelutavan muutosta. Sellaista kuitenkin tarvitaan, sillä todellisuudessa suomalaisessa teknoyrittäjässä ei liikemiehenä ole muuta vikaa kuin orientoitumisongelma.\nKun uusyrittäjä saa teknisen oivalluksen, hän hakee ideansa toteuttamiseen ensin julkista pääomaa. Julkisen pääoman odotetaan sitten vipuavan mukaan yksityistä pääomaa, jotta menestys voi alkaa. Missä vaiheessa kasvuyrittäjä paneutuu markkinatarpeen tutkimiseen ja tuotekehityksen suuntaamiseen sen mukaisesti?\nRahoitusjärjestelmämme ei kannusta yrittäjää havahtumaan asiakkaan ongelmaan vaan haastaa hänet debattiin biteistä ja pikseleistä. Yrittäjä on teknopuheita arvostavan ympäristömme kasvatti.\nEdellinen Euroopan komissio nimesi markkinoiden suurimmaksi puutteeksi uusien yritysten pääoman niukkuuden. Nykyinen komissio on kirjannut suurimmaksi ongelmaksi tiedon puutteen – pääoman niukkuus onkin tämän seuraus. Kun yrittäjillä itsellään ei ole riittävästi tietoa oman liiketoimintansa hahmottamiseksi, heidän on vaikea vakuuttaa myöskään rahoittajia.\nKomission täsmennys on jäänyt Suomessa vaille huomiota. Yritämme yhä sinnikkäästi paikata julkisilla pääomilla seurausta sen sijaan että puuttuisimme syihin.\nTieto, tekniikka ja yrittäjyys punnitaan ensimmäisessä kohtaamisessa yksityissijoittajan kanssa. Joillakin yrityksillä on ratkaisu ongelmaan, jota markkinoilla ei ehkä lainkaan ole. Joillakin yrityksillä on ratkaisu yhden asiakkaan ongelmaan ja sen perusteella muodostettu kuva maailmanmarkkinoista.\nJotkin yritykset ovat panostaneet sekä markkinatarpeen todentamiseen että siihen sopivan ratkaisun luomiseen. Uudet pääomat hakeutuvat parhaisiin kohteisiin.\nJulkisen toimijan rooli alkuvaiheen yritysten kasvun vauhdittamisessa vaatii uutta ajattelua. Kasvuyritysten määrän lisääminen julkisen sijoitustoiminnan avulla ja perusteettomalla riskitasolla on huono lääke silloin, kun yrittäjiä vaivaa tiedon puute omasta liiketoiminnastaan.\nVastuuntuntoinen yksityinen sijoittaja arvostaa ensisijaisesti yrityksiä, joiden riskikynnys on markkinoiden hyväksymä. Julkisen pääoman vipuvaikutus jää heikoksi silloin, kun sillä yritetään perusteettomasti rohkaista yksityistä sijoittajaa ottamaan tavanomaista merkittävästi suurempi riski vain siksi, että mukana on valtion pääomaa.\nValtion varat voisivat olla paremmassa käytössä, jos niillä pyrittäisiin ensisijaisesti ruokkimaan systemaattista markkinatietoa ja liiketoimintaosaamista, jotka mahdollistavat menestyvät yritykset. Yksityinen sijoituskenttä bisnesenkeleineen ja rahastoineen hoitaa kyllä varmasti rahoituskelpoisten yritysten pääomahuollon alkurahoituksesta alkaen. Hyvät ansaitsevat rahoituksen.\nUusyritystoiminnassa on panostettava paljon nykyistä enemmän markkinatarpeiden tunnistamiseen, sillä nopea reagointi uuteen markkinamahdollisuuteen luo kestävän perustan kasvuyrittäjyydelle. Markkinatietoa pitäisi arvostaa vähintään yhtä paljon kuin teknistä osaamista, kun yritysten menestymismahdollisuuksia arvioidaan.\nTämä vaatii hyvää osaamista ja tahtoa julkiselta yritysrahoitussektorilta. Mukaan tulisi kytkeä myös yliopistot tutkimusresursseineen ja opinnäytevalintoineen. Lisäksi suurten ikäluokkien liiketoimintakokemukset pitäisi saada palvelemaan uusyrittäjyyttä.\nYksityisen ja julkisen sektorin osaamisen yhdistäminen on julkista pääomahuoltoakin tärkeämpi asia. Siten voimme löytää kestävän kehityksen aineksia pelkän julkisen riskirahan lisäämisen sijaan. Tässä olisi uudelle hallitusohjelmalle oikean kokoinen haaste.


summer party time - Viena K\n10.08.2014 lifestyle, ruoka, ystävät & perheViena\nPuistojuhlat, jokakesäinen perinne jo vuodesta 2011 alkaen. Samat viirit ja aurinkokennovalot ovat kulkeneet mukana vuodesta toiseen, tarjoilut ja ympäristö on saattanut vähän vaihdella. Tärkeimmät elementit ovat kuitenkin lämmin kesäilta (ilman hyttysiä) ja parhaat tyypit ympärillä. En tiedä juuri mitään hienompaa, kuin istua ulkona puistossa ystävien seurassa pimeässä ja lämpimässä illassa kynttilöiden ja valojen loisteessa.\nVielä on kesää jäljellä, joten järjestäkää ihmiset kesäjuhlia: yksinkertaisimmillaan pyydätte vain kavereita tulemaan omien ruokien ja juomien kanssa samaan paikkaan samaan aikaan, mutta pieni panostuskin on halutessa sallittua. Kun johonkin juttuun panostaa, niin voi sitten toisen asian suhteen ottaa rennommin: on juhlallisempaa kattaa pöydälle kuin maahan, mutta tuolien roudaaminen käy jo vähän työläämmäksi ja viltillä istuskelukin on oikein mukavaa. Voi leipoa kakun, mutta tarjota myös tacolastuja ja dippiä. Tuoda kynttilöitä ja pöytäliinan, mutta käyttää muuten kertakäyttöastioita. Kukin tietenkin omalla tyylillään, niin että viihtyy ja nauttii!\nHyvinvointimatkan ainekset – miniloma Tallin...\nKiitos Ruisrock 2017!\nUrapolkuni eli miten päädyin tähän työhön?\nF L O W on täällä taas\n← merellä\tpikkukyliä ja linnoja →\n3 comments on summer party time\n11.08.2014 at 4:58 pm\nKauniita kuvia ja ihana idea!\n17.08.2014 at 6:46 pm\nHei, eksyin blogiisi aivan sattumalta googlettaessani ideoita keittiön ehostamiseen. Jäin aivan koukkuun ja tässä sitä on pari viimestä tuntia tullut vietettyä sun postausten parissa 😀 oot todella luovan kekseliäs, sulla on hyvä maku kodin laittamisen suhteen ja aivan ihana asunto! Saako kysyä että minkä kokoinen kämppä on kyseessä ja löytyikö alle 1100 eurolla kuussa? Minulla ja poikaystävälläni on nyt noin kaksi kuukautta aikaa löytää koti Helsingistä, ja vähän hirvittää kun ei tunnu mitään löytyvän.. Teidän asunto on niiiiin täydellinen, puulattiat, asianoesukone, ja ihanat korkeat ikkunat. Ja sitten vielä tuo ihana takka! Täydellinen koti!\n20.08.2014 at 1:35 pm\nIida, kiitos paljon!\nSatu, kiitos ihanasta kommentista! Meillä on tässä 45m2. Varmaan tuolla 1100e voi löytää hyväkuntoisen kaksion näiltä huudeilta (punavuori/ullanlinna), mutta hyvä löytö yleensä houkuttaa asunnonetsijöitä enemmänkin. Yleensä tarvii pienen onnenpotkun, jotta löytää sen täydellisen kämpän 🙂 Paljon onnea asunnonetsintään, toivottavasti se oikea tulee vastaan!


HILLERI » Blog Archive » Tilpitappi\nTags: dokumentti, insesmi, kauhusarjakuva, koulu, lapsuus, nolous, platoninen ihastuminen, raskausmaha, ruoka, talvi, vastaukset, vitsit, vittumullonloistaviitagei, vlog\nThis entry was posted on sunnuntai, elokuu 3rd, 2014 at 18:05\tand is filed under Aiheeton. You can follow any responses to this entry through the RSS 2.0 feed. You can leave a response, or trackback from your own site.\n12 kommenttia - “Tilpitappi”\n4.08.2014 - 13:05\nMä en osallistunut lukiossa vanhojen tansseihin (en tykkää tanssimisesta), mut meillä oli kuitenkin silleen, että tanssiparin ei ollut pakko olla tyttö ja poika, vaan sai olla myös poikapari tai tyttöpari. Poikapareja ei ollut, mutta tyttöpareja oli (osa ihan siitä syystä, kun poikia ei ollut tarpeeksi) ja osa tyttöpareista oli pukeutunut mekkoihin ja osalla toisella oli mekko ja toisella puku.\n4.08.2014 - 15:11\nJe, kyl sitä varmaan saa muodostaa millasii parei vaan, mut jos haluu normeista poikkeevan parin, nii se pitää ite kyl sit kans muodostaa ja se on semihurjaa. Meinaan, mitään kysymättä ne tekee olettamuksensa ihmisistä ja pistää ne kahteen riviin ja vetää siitä porukan sitte yhteen ja kertoo, ketkä lähtee vasemmalla taakse ja ketkä oikeella eteen, koska ”näin se vaan menee”.\nSiitä puuttui tilpitappi.\n5.08.2014 - 13:31\n………… XDD Voi juku, olet hulvaton <3\n5.08.2014 - 13:58\nJuku ja hulvattomuus ovat kerrassaan hervottomia sanoja!\n5.08.2014 - 15:20\n11.08.2014 - 2:00\nHei oon tykänny lukea sun blogia ja silleen, pidän kovasti piirtojäljestä ja aiheistakin joskus :D\nMietin että oletko sattunut katsomaan S.E Hintonin kirjoihin perustuvia leffoja? Sori jos oot niist maininnut, en ehkä oo vaa huomannu… Hintonin kirjat ja Birdy ovat ehdottomia suosikkejani, joten hyvä kirjamaku näyttäs sullakin olevan! Birdystäkin on kai leffa, tosin itse en ole nähnyt…\nVähän toinen aihe sitten, enkä halua kuulostaa tosiaan loukkaavalta joten yritän nyt muotoilla mahdollisimman korrektisti… Kun esimerkiksi kirjoitit ”Saatanan cis-heteroyhteiskunta” niin kyllä se vähän loukkaavalta kuulostaa itselleni. Tanssin vanhat ja parini oli poika, ja niin se yleensä menee. Mutta koska se on normi niin onko se sitten reilua että vähemmistöstä saa dissata sitten ihan miten haluaa, koska kokee itse tulleensa väärin kohdelluksi? Uskon ihan oikeasti 100% varmuudella että sinulla ja kenellä vain vähemmistöön (transihmisillä tms, en oikein osaa termejä anteeksi) kuuluvalla on vaikeaa, en halua kiistää, mutta lähestymistapasi tuntuu välillä erittäin kärjistetyltä ja aggressiiviselta. Et kyllä taida kuulua mihinkään transihmisten (anteeksi jos väärä termi, en tosiaan ole perehtynyt) puolesta puhujiin, mutta sanoisin että näin vihainen lähestymistapa tuskin oikeasti auttaisi muuttamaan asioita…\nToivottavasti en kuulosta ilkeältä, se ei todellakaan ole tarkoitukseni. Sanoisin että tietynlainen katkeruus mikä sarjakuvissa näkyy on vaan aika hurjaa välillä… Jotenki syyttelevän oloinen, kun itse esimerkiksi nyt satun olemaan hetero, onko se sitten väärin? Jos haluaa todella muuttaa maailmaa sukupuolineutraalimpaan suuntaan, niin sittenhän vasta pitää ”vedota heteroihin” (haha kuulostaa pöhköltä, toivottavasti ymmärrät silti…?) koska todellisuushan on, että niitä on enemmän.\nUgh, anteeksi nyt kauhean pitkä viesti, on vaan vaivannut mieltä… Vaikutat oikeasti loistotyypiltä ja nautin kovasti blogisi lukemisesta yleensä. Ja itse ajattelin alunperin meneväni vanhojen tansseihin ystäväni kanssa (joka on tyttö) mutta suunnitelma kaatui kun välit meni poikki haha… Ja oikeasti halusin tehdä sen vain koska juuri ärsytti tavallaan että miksi aina on tyttö-poikaparit xD Uskon että olen samaa mieltä kanssasi monista asioista, mutta tapasi esittää mielipiteesi on ainakin minulle joskus vähän liikaa, ja tuntuu lähinnä ärsyttävältä. Mut peace ja silleen, kaikkea hyvää :D\n11.08.2014 - 19:34\nKirjotan eka leffoista, koska siihe mun on helpompi vastata!\nOon kattonu vasta yhen Hintonin leffan (Taistelukala), vaikka on ne muutkin mun koneella valmiina. Ne vaikuttaa kaikki vaan tosi kämäsiltä ja tosi kasarilta, mut ihan uteliaisuuttani ja Hinton-fanitustani haluun ne kuitenki nähä. Birdystä mä oon kattonu leffan kahesti, en ees aluks tiennyt sen olevan kirja. Sitä leffaa mä ainakin ennen palvoin ihan kybällä, joten luulen sen olevan suositeltavissa :D\nEt oo lainkaan epäkohtelias tai hyökkäävä viestissäsi ja transihminen on ihan hyvä termi käyttää. Mäkään en haluu loukata sua mun vastauksella ja musta on kiva, että kirjotit, jos asia on kerta vaivannu sua useesti. On OK jos sua ärsyttää, muaki ärsyttää monet jutut.\nMä kuitenkin kelaan, että on ok avata suu ja pitää ääntä. Ehkä kuulostan välillä useesti hyökkäävältä ja tosi on, et kieli on tehokkaampi miekkaa (eiku jotai, emmä muista miten se menee), mut tunteiden ilmaisutapaa tärkeämpi on se, mikä ne tunteet aiheuttaa. Oon vihanen joo ja olemassaoloni tuntuu paikoin yhteisön silmissä olevan kiven rakoon tallattu ja siks mä en jaksa puhua nätisti.\nLuin just tekstin (alunperin englanniksi), jota haluun parista kohtaa siteerata: ”Vähemmistöön kuuluvilla ihmisillä ei usein ole ylellisyyttä ottaa emotinaalista etäisyyttä itsestään kun keskustellaan heidän oikeuksistaan ja kokemuksistaan.” ”Viha on kelpaavaa, viha on tärkeää, viha tuo sosiaalisia muutoksia, viha saa ihmiset kuuntelemaan, viha on uhkaavaaa ja viha on intohimoa.” ”Kukaan ei koskaan saanut oikeuksia pyytämällä niitä kohteliaasti.”\nEi ole väärin olla cis, eikä ole väärin olla hetero. Ei ole väärin kuulua vähemmistöön, eikä ole väärin olla vihainen vääryydestä. On väärin jos ei saa olla olemassa niin kuin haluaa.\nMulla on ollu kurja päivä (ei ihan kokonaan kylläkään) mut (muun muassa!!) toi että sun ukki käyttää talvisin (käsitin sen siis niin että muulloinkin kuin jouluna) tonttuhattua hymyilytti aika tosi paljon. Oot ihana Iitasmus.\n13.08.2014 - 22:24\nAak, eli ö-otus on myös ihanan hurmaava! <3 Käsitit ihan oikein ukin hattujutun. Musta on kivaa, että se hymyilyttää sua. Oot just semmonen tyyppi, joka sellaselle hymyileeki. Näkistipä sen livenä!\n14.08.2014 - 22:27\n♥! vai että oon sellanen tyyppi! on virnuiluttavaa olla ja kuulla olevansa ja niin. nyt aion vielä katsoo muumeja Yle Areenasta ennenku meen uniin


SPS Vuosikertomus 2017 julkaistu - Suomen Pipliaseura\nEtusivu / Ajankohtaista / SPS Vuosikertomus 2017 julkaistu\nLATAA: Suomen Pipliaseuran vuosikertomus 2017\nPipliaseuran vuosikertomus 2017 on julkaistu piplia.fi-verkkosivuilla 27.4.2018. Painettu vuosikertomus jaetaan Pipliaseuran vuosikokousedustajille paikan päällä 19.5. Jyväskylässä. Vuosikertomus lähetetään myös ev.lut. seurakuntiin toukokuussa.\nVuoden 2017 painopisteitä\nReformaation merkkivuosi. Reformaation merkkivuonna 2017 esiin nousivat Martti Luther, Mikael Agricola, teesit, armo sekä luterilaisuuden vaikutus tähän päivään ja tästä eteenpäin. Erityisen lähelle reformaation juuria päästiin silloin, kun puhuttiin omakielisen Raamatun merkityksestä, lukutaidosta ja koulutuksesta. Pipliaseuran työhön tämä kaikki sopi hyvin. Pipliaseuran keskeisin vastaus Reformaation merkkivuoteen oli pitäytyä ydintehtävässään. Tästä näkyvin lopputulema oli uuden evankeliumisuomennoksen, DigiMarkuksen, julkaiseminen mobiilikäyttäjille Agricola-viikolla huhtikuussa. Vielä ennen merkkivuoden päättymistä vahvistui myös, että DigiMarkus saa jatkoa: Pipliaseura kääntää koko Uuden testamentin DigiMarkuksen viitoittamin periaattein vuoden 2020 loppuun mennessä. Merkkivuosi oli ilo päättää uuden, aiempaa laajemman hankkeen aloitustunnelmissa.\nRaamatunkäännöstyö jatkuu. Kansainvälisesti vuonna 2017 uusia raamatunkäännöksiä valmistui 49 kielellä, joista 20 oli ensikäännöstä ja 30 uusia tai uudistettuja käännöksiä. Nämä tavoittavat potentiaalisesti 580 miljoonaa ihmistä. Koko Raamattu on nyt käännetty 674 kielelle, Uusi testamentti 1 515 kielelle ja jokin yksittäinen raamatunkirja 1 135 kielelle. Kaikkiaan Raamattu tavoittaa 5,4 miljardia ihmistä. Tämä tarkoittaa, että 81 % maailman väestöstä voi lukea Raamattua omalla kielellään. Mutta 209 miljoonalla ihmisellä ei ole vielä mahdollisuutta lukea edes osittaista käännöstä omalla kielellään. Työ jatkuu.\nSuomen Pipliaseuran toiminnot ryhmittyivät uudelleen. Vuonna 2017 Suomen Pipliaseuran sisäistä toimintamallia uudistettiin. Työtä toteutetaan kolmessa tiimissä, joita ovat Kansainvälisen työn tiimi, Seurakuntapalvelun tiimi sekä Viestinnän ja varainhankinnan tiimi. Tässä mallissa aiempi julkaisutoiminta on liitetty osaksi seurakuntapalvelua ja yksityisvarainhankinta viestinnän yhteyteen.\nPipliaseura vahvistaa asiantuntijatukea muille pipliaseuroille etenkin Saharan eteläpuolisessa englanninkielisessä Afrikassa osana Yhtyneiden Raamattuseurojen Translation Roadmap -ohjelmaa. Seura vahvistaa myös lukutaitotyötään Afrikassa. Ulkoasiainministeriöltä anottava kehitysyhteistyötuki vuosille 2019–2022 mahdollistaa lukutaitotyön laajenemisen useammille kieliryhmille.\nSuomen Pipliaseuran vuosikokous 2018 järjestetään TA-VA-TAAN kylässä -raamattutapahtuman yhteydessä Jyväskylässä.\nAika: Lauantai 19.5. klo 12. Tilaisuuden kesto 2–3 tuntia.\nPaikka: Ortodoksisen seurakunnan juhlasali, Rajakatu 39, Jyväskylä.\nValtakirjojen tarkastus, klo 10.30–11.45. Vuosikokous on tarkoitettu virallisille vuosikokousedustajille. Kokousmateriaali on saatavissa kokouksessa paikan päältä sekä ladattavissa näiltä sivuilta toukokuun alussa viikolla 18.\nSPS vuosikokous 2018


Portaat ja kaiteet mietintämyssyssä | Kakskulma\nParvi voi olla myös melkein umpinainen, talo talon sisässä. Kuva: Appareil Architecture. Säleikkömäinen puukaide siivilöi valon hienosti. Kuva: Jonathan Tuckey\nHuippusuosittu pinnakaide toimii myös kiinteän seinäkkeen yläreunassa keventävänä elementtinä. Kuva: Jessica Helgerson Interior Design\nNahalla päällystetty käsijohde ja rimoitettu kaide toimivat muuten pelkistetyn portaikon katseenvangitsijoina. Kuva: Johan Sundberg Arkitektur\nRinneratkaisun ansiosta taloon tulee pieni (tai no, reilun metrin korkuinen) tasoero makuuhuoneen ja olohuoneen välille. Viime aikoina olemme vaivanneet päätämme pohtien, millaiset portaat tilaan tulee. Portaat kun näkyvät eteiseen asti ja ovat muutenkin näkyvällä paikalla.\nLattiamateriaali vaihtuu makkarin (lehtikuusiparketti) ja olohuoneen (liuskekivi) rajalla, joten vaihtoehtoja näkyisi olevan kolme:\nLeijuvat avoportaat (kuva: Mer Arkkitehdit) vai jämäkät umpiportaat (kuva: Egue y Seta), kas siinä pulma.\nJos tasoeroa on vain yhden askelman verran, voi porrastuksen ratkaista penkkimäisellä irtoaskelmalla. Kuva: Tham & Videgård\nSimppelit avoportaat tuntuvat kevyiltä parven valkoisen umpikaiteen rinnalla. Kuva: Glamuzina Paterson Architects\nÄänestin saman tien parkettia vastaan, koska eteisestä katsottuna makuuhuoneen lattia ei näy, joten se tuntuu katkaisevan visuaalisesti olohuoneen lattian. Pete taas ei innostunut järeästä valetaan-portat-betonista- ja-mallataan-ja-nyhritään-liuskekiviä-viikkokaupalla-ratkaisusta.\nVerkkomaiset kaideratkaisut ovat jotenkin viehättävän vaatimattomat. Kuva: Takanori Ineyama Architects\nUmpiportaiden vaihtoehtona on tietysti keveät avoportaat. Mutta mistä materiaalista? Kuusesta, jolloin ne sopisivat hirsiseinien kanssa mutta vaihtuisivat hassusti kynnyksellä makkarin lehtikuuseen? Lehtikuusesta, jolloin efekti seinän kanssa ei ole ihan matchy-matchy?\nVaijerimaiset kaiteet ovat superkevyen näköiset. Kuva: Hidetoshi Sawa / Tailored Design Lab\nMetalliportaat voisivat olla meille oiva ratkaisu, sillä olemme kaavailleet olohuoneen parvelle metallikaiteita. Samanvärisinä ne voisivat toimia arkkitehtonisina kaiffareina tilassa. Enää tarttis päättää väri. Ultramariini? Viininpunainen? Auringonkeltainen?\nNiin ja sitten pitäisi päättää vielä ne portaat, jotka vievät parvelle…\nKaiteiden kohdalla voi heittäytyä luovaksi niin värien kuin kuvioiden suhteen (kuva: Alain Carle Arcitechte) tai pitäytyä hillitymmässä tyylissä (kuva: Renée del Gaudio Architecture)\nUudet rakennusmääräykset tuplasivat käsijohteen\nTähän loppuun vielä ajantasainen muistutus siitä, että portaiden ja kaiteiden suunnittelussa ei Suomessa todellakaan ole vain mielikuvitus rajana, eli tietopaketti siitä, miten rakennusmääräykset osallistuvat sisäportaiden ja -kaiteiden suunnitteluun. Tulkinnat vaihtelevat kunnittain – koska miksipä ei – joten tässä pääpiirteet:\nKun putoamiskorkeus on yli 50 cm, on oltava kaide. Jos putoamiskorkeus jää alle 3 metriin, on kaiteen vähimmäiskorkeus 90 cm.\nAsuintiloissa askelman nousu saa olla enintään 19 cm ja etenemä 25 cm.\nNykyään portaissa on oltava kaide tai käsijohde molemmin puolin, ja sen on jatkuttava hieman yli portaiden alku- ja loppupäästä.\nJos kaide edustaa mallia pinnakaide tai pystyrimoitus, saavat rimat tai pinnat olla enintään 10 cm:n etäisyydellä toisistaan. Muunlaisissa “suojaavissa rakenteissa” raot saavat olla enintään 3 cm.\nJos kaide on muuten kiinteä (vaikkapa 70 cm korkea) ja yläosassa kulkee erillinen käsijohde, saa näiden välissä olla 20 cm:n rako.\nLattian ja kaiteen välissä saa olla 5 cm:n rako.\nAvoportaissa askelmien välinen rako saa olla enintään 10 cm.\n< Hirsitehtaalta terveiset!\nPerustukset for dummies, osa 1: anturat >\nMiten talon pystytysurakka on edennyt? Edellisessä päivityksessä saitte talotehtaalta terveisiä, mutta mitä sitten tarinassanne tapahtui?\nTämä blogi on oikein ajankohtainen ja kiinnostava meille, kiitos tähän käyttämästäsi ajasta ja vaivasta!\nKiva kuulla, että blogista on iloa ja hyötyä muillekin! Pystytys ei sitten vielä päässytkään alkamaan, mutta toivomme kovasti, että tässä marraskuun aikana asentajat tulisivat aloittamaan työt. Raportoin kyllä pystytyksen etenemisestä kunhan siihen päästään!


Leijonat - Finhockey - Tyttöjen sarjatoiminta 2019-2020\nTyttöjen sarjatoiminta 2019-2020\nB - F -Tyttöjen sarjatoiminta kaudella 2019-2020\nTyttöjen sarjatoimintaa tulevalle kaudelle on suunniteltu kevään mittaan ja useat seurat ovat ilmaisseet halukkuutensa osallistua tyttöjen sarjatoimintaan, mutta samalla myös todenneet, että eivät pysty mahdollisesti pelaamaan hirveän isoa määrää sarjapelejä tyttöjen puolella.\nTyttöjen sarjamaksut ovat tulevalla kaudella 320 € / joukkue. Mikäli joukkue osallistuu sarjatoimintaan pienemmällä pelimäärällä, lasketaan sarjamaksua myös samassa suhteessa. Sarjamaksu maksetaan ilmoittautumisen yhteydessä täysimääräisenä ja mikäli seuralla on toiveena pelata esim. 50 % peleistä, niin seuralle palautetaan puolet sarjamaksusta.\nKilpailusääntömuutosten myötä tytöillä ei ole tulevalla kaudella varsinaisia ikärajoja, mutta tyttöjoukkueiden ikärakenneajatus pysyy edelleen samana. Tämä tarkoittaa sitä, että erikseen ei tarvitse hakea ”yli-ikäisille” pelaajille poikkeuslupia, vaan seuran urheilutoiminnasta vastaavan tehtävänä on sijoittaa tytöt oikeisiin peliryhmiin ja valvoa oman seuran tyttöjen osallistumista jokaiselle pelaajalle oikean tasoiseen sarjaan.\nTyttösarjat tulevalla kaudella:\nB-C -tytöt (2002-2005 syntyneet) = Pelejä täydessä sarjassa 20-26 kpl\nD-tytöt (2006-2007 syntyneet) = Pelejä täydessä sarjassa 18-24 kpl\nE-tytöt (2008-2009 syntyneet) = Pelejä täydessä sarjassa 16-20 kpl\nF-tytöt (2010 syntyneet ja nuoremmat) = alueiden itse järjestämät pelitapahtumat\nF-tyttöjen pelitapahtumat ovat jokaisen alueen itse järjestämää toimintaa.\nTyttöjen sarjatoiminnassa ei ole erikseen edustusoikeuksia tulevalla kaudella myöskään C/B-tyttöjen sarjassa, eli tarvittaessa tyttöjoukkue voi lainata pelaajan toisesta seurasta pelaamaan, vaikka pelaaja olisikin jo edustanut toista seuraa.\nIlmoittautuminen sarjoihin ja tyttösarjojen pelaaminen\nSeuroilla on erilaisia tarpeita tyttösarjoihin osallistumiseen ja Jääkiekkoliitto haluaakin tarjota kaikille tytöille / tyttöjoukkueille mahdollisuuden osallistua tyttöjen sarjatoimintaan tulevaisuudessa jokaisen tarpeet mahdollisimman hyvin huomioiden.\nTavoitteena siis, että jokainen seura voi osallistua tyttöjen sarjatoimintaan omien mahdollisuuksiensa rajoissa. Jokainen tyttöjoukkue voi toivoa itselleen sopivaa pelimäärää tulevalla sarjakaudella. Pelimäärätoive asetetaan ilmoittautumisen yhteydessä palvelusivustolla kohtaan ”TOIVEET”.\nIlmoittautuminen päättyy tyttöjen sarjoihin 1.9.2019\nTyttöjen kauden 2019-2020 lopputurnaukset tullaan järjestämään huhtikuussa 2020. Lähetämme tyttöjen lopputurnauksista infoa seuroille mahdollisimman pian. Lopputurnaukset tullaan järjestämään kaikissa yllä mainituissa sarjoissa.\nNäiden lopputurnausten lisäksi pelataan myös C- ja A-tyttöjen SM-turnaukset, joissa kilpaillaan seuratyön paremmuudesta. SM-turnausten osalta tutustuttehan kilpailusääntöihin.\nMikäli joukkueilla herää kysymyksiä sarjoista ym., ottakaa yhteyttä omaan seuraan ja seuran yhteyshenkilöt keskustelevat mahdollisista kysymyksistä sarjan järjestäjän kanssa.\n+358 (0)10 2270 245


Sirpa Ahola-Laurila, Author at Aikuiskapina\nNiin on taas vuosi lopussa. Vaikka monesti tuntuu, että vuosi on ollut tasapaksua arkea, niin paljon siihen on mahtunut. Tammikuussa oli ikimuistoinen Korpilammen luennointimatka, kun auto hajosi hotellin pihaan. Ja…\nMinulla on ollut pitkä tauko bloggaamisessa, koska loppuvuoteen on kasaantunut niin paljon tekemistä. Siihen mahtui mielenterveysjuna ja -messut, joulun laittamista ja vaikka mitä. Jopa hallitus vaihtui. Tuota näytelmää olikin mielenkiintoista…